title: 2012 m. lapkričio 29 d. ELPA priežiūros institucijos sprendimas Nr. 442/12/COL dėl bylas nagrinėjančio pareigūno pareigybės ir įgaliojimų nagrinėjant tam tikras konkurencijos bylas

text:
11.7.2013

               LT

               Europos Sąjungos oficialusis leidinys

               L 190/93

         ELPA PRIEŽIŪROS INSTITUCIJOS SPRENDIMAS

   Nr. 442/12/COL
   2012 m. lapkričio 29 d.
   dėl bylas nagrinėjančio pareigūno pareigybės ir įgaliojimų nagrinėjant tam tikras konkurencijos bylas
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės susitarimą (toliau – EEE susitarimas), ypač į jo 55 straipsnį,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo (toliau – Susitarimas dėl Priežiūros institucijos ir Teismo), ypač į jo 4 protokolo 13 ir 14 straipsnius,
   ATSIŽVELGDAMA į ELPA Priežiūros institucijos (toliau – Institucijos) darbo tvarkos taisyklių 15 straipsnį,
   kadangi:

               (1)

               pagal EEE susitarimu nustatytą konkurencijos teisės įgyvendinimo užtikrinimo sistemą Institucija tiria bylas ir priima dėl jų administracinius sprendimus, kurių teisminę priežiūrą vykdo ELPA teismas;

               (2)

               Institucija turi nagrinėti konkurencijos bylas teisingai, nešališkai ir objektyviai ir užtikrinti susijusių šalių procesinių teisių laikymąsi, kaip nustatyta Susitarimo dėl Priežiūros institucijos ir Teismo 4 protokolo II skyriuje (konkurencijos taisyklių, nustatytų EEE susitarimo 53 ir 54 straipsniuose, įgyvendinimas), Susitarimo dėl Priežiūros institucijos ir Teismo 4 protokolo III skyriuje (taisyklės, susijusios su Institucijos vykdomu bylų nagrinėjimu pagal EEE susitarimo 53 ir 54 straipsnius), Susitarimo dėl Priežiūros institucijos ir Teismo 4 protokolo IV skyriuje (taisyklės, susijusios su įmonių koncentracijų kontrole) ir Susitarimo dėl Priežiūros institucijos ir Teismo 4 protokolo V skyriuje (IV skyriaus dėl įmonių koncentracijų kontrolės įgyvendinimas), taip pat susijusioje ELPA teismo ir Europos Sąjungos Teisingumo Teismo (toliau – Teisingumo Teismas) praktikoje. Visų pirma, susijusių šalių teisė būti išklausytiems yra pagrindinė Europos žmogaus teisių konvencijos pripažįstama teisė (1);

               (3)

               siekiant užtikrinti susijusių šalių, kitų dalyvaujančių šalių, kaip apibrėžta Susitarimo dėl Priežiūros institucijos ir Teismo 4 protokolo V skyriaus 11 straipsnio b punkte (toliau – kitos dalyvaujančios šalys), skundo pateikėjų, kaip apibrėžta Susitarimo dėl Priežiūros institucijos ir Teismo 4 protokolo II skyriaus 7 straipsnio 2 dalyje (toliau – skundo pateikėjai), kitų asmenų, nenurodytų Susitarimo dėl Priežiūros institucijos ir Teismo 4 protokolo III skyriaus 5 ir 11 straipsniuose, bei trečiųjų asmenų, kaip apibrėžta Susitarimo dėl Priežiūros institucijos ir Teismo 4 protokolo V skyriaus 11 straipsnyje (toliau – tretieji asmenys), dalyvaujančių nagrinėjant konkurencijos bylą, veiksmingą naudojimąsi procesinėmis teisėmis, atsakomybė už tų teisių užtikrinimą turėtų būti pavesta patirties konkurencijos srityje turinčiam nepriklausomam, sąžiningam asmeniui, kuris padėtų užtikrinti bylos nagrinėjimo objektyvumą, skaidrumą ir veiksmingumą;

               (4)

               2002 m. spalio 30 d. Institucijos sprendime Nr. 177/02/COL buvo nustatyti tam tikras konkurencijos bylas nagrinėjančių pareigūnų įgaliojimai. Sprendimas Nr. 177/02/COL buvo peržiūrėtas 2008 m. gruodžio 17 d. Sprendimu Nr. 792/08/COL, kuriuo suteikiami tam tikri įgaliojimai konkurencijos bylas nagrinėjantiems pareigūnams. Dabar būtina patikslinti ir dar labiau sustiprinti bylas nagrinėjančio pareigūno vaidmenį ir pritaikyti bylas nagrinėjančio pareigūno įgaliojimus, atsižvelgiant į EEE konkurencijos teisės raidą;

               (5)

               bylas nagrinėjančio pareigūno pareigybė apskritai laikoma svarbia konkurencijos bylų nagrinėjimo Institucijoje dalimi, nes bylas nagrinėjantis pareigūnas užtikrina tokio nagrinėjimo nepriklausomumą ir prisideda savo patirtimi. Siekiant užtikrinti nuolatinį bylas nagrinėjančio pareigūno nepriklausomumą nuo Konkurencijos ir valstybės pagalbos direktorato, bylas nagrinėjantis pareigūnas dėl administracinių priežasčių turėtų būti priskirtas specialiai už konkurenciją atsakingam Kolegijos nariui;

               (6)

               Institucija gali, prireikus, skirti vieną ar daugiau bylas nagrinėjančių pareigūnų. Jeigu bylas nagrinėjantis pareigūnas eidamas savo pareigas pastebi interesų konfliktą, jis turi nusišalinti nuo bylos. Jeigu bylas nagrinėjantis pareigūnas negali eiti savo pareigų, jo pareigas turėtų eiti kitas bylas nagrinėjantis pareigūnas;

               (7)

               bylas nagrinėjantis pareigūnas turėtų veikti kaip nepriklausomas arbitras, siekiantis išspręsti klausimus, turinčius įtakos susijusių šalių, kitų dalyvaujančių šalių, skundo pateikėjų ar suinteresuotųjų trečiųjų asmenų veiksmingam naudojimuisi procesinėmis teisėmis, kai tų klausimų nepavyksta išspręsti bendraujant su Institucijos, atsakingos už konkurencijos bylų nagrinėjimą, direktoratu, kuris privalo užtikrinti tas procesines teises;

               (8)

               bylas nagrinėjančio pareigūno įgaliojimai nagrinėjant konkurencijos bylas turėtų būti apibrėžti taip, kad nagrinėjant bylą Institucijoje pagal EEE susitarimo 53, 54 ir 57 straipsnius būtų užtikrintas veiksmingas naudojimasis procesinėmis teisėmis, visų pirma teise būti išklausytam;

               (9)

               siekiant sustiprinti šį vaidmenį, bylas nagrinėjančiam pareigūnui turėtų būti priskirta pareiga užtikrinti įmonių ir jų asociacijų veiksmingą naudojimąsi procesinėmis teisėmis, Institucijai vykdant įgaliojimus atlikti tyrimus pagal Susitarimo dėl Priežiūros institucijos ir Teismo 4 protokolo II skyrių, taip pat pagal Susitarimo dėl Priežiūros institucijos ir Teismo 4 protokolo IV skyriaus 14 straipsnį, kuriuo Institucija įgaliojama skirti įmonėms ir jų asociacijoms baudas. Bylas nagrinėjančiam pareigūnui šiuo tyrimo etapu taip pat turėtų būti priskirtos specialios pareigos, susijusios su prašymais dėl advokato teisės neatskleisti profesinės paslapties, teise neduoti parodymų prieš save, pastabų dėl sprendimų, kuriais prašoma patekti informacijos pagal Susitarimo dėl Priežiūros institucijos ir Teismo 4 protokolo II skyriaus 18 straipsnio 3 dalį, pateikimo terminų, taip pat su įmonių ir jų asociacijų teise, kuri Institucijos tiriama pagal Susitarimo dėl Priežiūros institucijos ir Teismo 4 protokolo II skyrių, būti informuotoms apie savo procesinį statusą, t. y. ar dėl jų vyksta tyrimas, ir jei taip, apie tyrimo objektą ir tikslą. Vertindamas su teise neduoti parodymų prieš save susijusius prašymus, bylas nagrinėjantis pareigūnas gali atsižvelgti į tai, ar įmonės pateikia aiškiai nepagrįstus apsaugos prašymus tik bylos vilkinimo sumetimais;

               (10)

               bylas nagrinėjantis pareigūnas turėtų galėti padėti nagrinėjant prašymus dėl advokato teisės neatskleisti profesinės paslapties, susijusios su tam tikru dokumentu. Tuo tikslu, jeigu tokį prašymą pateikusi įmonė ar jų asociacija sutinka, bylas nagrinėjančiam pareigūnui bus leista išnagrinėti atitinkamą dokumentą ir pateikti atitinkamą rekomendaciją, remiantis ELPA teismo ir Teisingumo Teismo praktika;

               (11)

               bylas nagrinėjantis pareigūnas turėtų spręsti, ar trečiasis asmuo įrodo, kad yra pakankamai suinteresuotas būti išklausytu. Vartotojų asociacijos, kurios prašo būti išklausytos, paprastai turėtų būti laikomos pakankamai suinteresuotomis, jeigu nagrinėjama byla susijusi su galutinių vartotojų naudojamais produktais ar paslaugomis arba produktais ir paslaugomis, kurie tiesiogiai naudojami kuriant tokius produktus ar paslaugas;

               (12)

               bylas nagrinėjantis pareigūnas turėtų spręsti, ar leisti skundo pateikėjams ir suinteresuotiesiems tretiesiems asmenims dalyvauti nagrinėjant bylą žodžiu, atsižvelgdamas į jų galimybes padėti išsiaiškinti atitinkamas bylos faktines aplinkybes;

               (13)

               susijusių šalių teisė būti išklausytoms prieš priimant galutinį sprendimą, turintį neigiamos įtakos jų interesams, užtikrinama suteikiant joms teisę raštu atsakyti į prieštaravimo pareiškime išdėstytą pirminę Institucijos poziciją ir, joms paprašius, teisę išdėstyti savo argumentus nagrinėjant bylą žodžiu. Kad būtų veiksmingai naudojamasi šiomis teisėmis, šalys, kurioms skirtas prieštaravimo pareiškimas, turi teisę susipažinti su Institucijos tyrimo byla;

               (14)

               kad užtikrintų šalių, kurioms skirtas prieštaravimo pareiškimas, veiksmingą naudojimąsi teise į gynybą, bylas nagrinėjantis pareigūnas turėtų užtikrinti, kad būtų išspręsti tų šalių ir Institucijos Konkurencijos ir valstybės pagalbos direktorato ginčai dėl galimybės susipažinti su byla ar dėl verslo paslapčių arba kitos konfidencialios informacijos apsaugos. Išimtinėmis aplinkybėmis bylas nagrinėjantis pareigūnas gali sustabdyti termino, per kurį prieštaravimo pareiškimo adresatas turėtų atsakyti į tą prieštaravimo pareiškimą, skaičiavimą, kol bus išspręstas ginčas dėl galimybės susipažinti su byla, jeigu adresatas negali atsakyti iki nustatyto termino, o jį pratęsti tuo metu nėra tinkama;

               (15)

               kad užtikrintų veiksmingą naudojimąsi procesinėmis teisėmis paisant teisėtų konfidencialumo interesų, bylas nagrinėjantis pareigūnas prireikus turėtų galėti įpareigoti imtis specialių priemonių, susijusių su galimybe susipažinti su Institucijos byla. Visų pirma bylas nagrinėjančiam pareigūnui turėtų būti suteiktas įgaliojimas priimti sprendimą, kad susipažinti su byla prašanti šalis su tam tikromis bylos dalimis gali susipažinti iš dalies, pavyzdžiui, apribojant galimybę susipažinti su byla turinčių asmenų skaičių ar kategoriją ir informacijos, su kuria prašoma susipažinti, naudojimą;

               (16)

               bylas nagrinėjantis pareigūnas turėtų priimti sprendimus dėl prašymų pratęsti atsakymo į prieštaravimo pareiškimą, papildomą prieštaravimo pareiškimą ar faktų pranešimą terminus ar terminus, per kuriuos kitos dalyvaujančios šalys, skundo pateikėjai ar suinteresuotieji tretieji asmenys gali pateikti pastabas, jeigu tokie asmenys ir Konkurencijos ir valstybės pagalbos direktoratas dėl to nesutaria;

               (17)

               bylas nagrinėjantis pareigūnas turėtų rūpintis žodinio bylos nagrinėjimo veiksmingumu, be kita ko, imdamasis visų tinkamų parengiamųjų priemonių, įskaitant pirminio dalyvių sąrašo ir pirminės darbotvarkės išplatinimą likus pakankamai laiko iki nagrinėjimo;

               (18)

               nagrinėjant bylą žodžiu šalims, kurioms Institucija skyrė prieštaravimo pareiškimą, ir kitoms dalyvaujančioms šalims suteikiama papildoma galimybė pasinaudoti savo teise būti išklausytoms, žodžiu išdėstant savo argumentus Institucijai, kuriai turėtų atstovauti Konkurencijos ir valstybės pagalbos direktoratas ir kiti direktoratai, padedantys rengti Institucijos ketinamą priimti sprendimą. Nagrinėjant bylą žodžiu turėtų būti suteikta papildoma galimybė užtikrinti, kad būtų kuo geriau išsiaiškintos visos svarbios faktinės aplinkybės, neatsižvelgiant į tai, ar jos yra palankios ar nepalankios susijusioms šalims, įskaitant faktines aplinkybes, susijusias su įtariamo pažeidimo sunkumu ir trukme. Be to, nagrinėjant bylą žodžiu šalims turėtų būti suteikta galimybė pateikti savo argumentus dėl klausimų, kurie gali būti svarbūs skiriant baudas;

               (19)

               siekdamas užtikrinti žodinio bylos nagrinėjimo veiksmingumą, bylas nagrinėjantis pareigūnas šalims, kurioms skirtas prieštaravimo pareiškimas, kitoms dalyvaujančioms šalims, skundo pateikėjams, kitiems į nagrinėjimą pakviestiems asmenims, Institucijos direktoratams, Europos Komisijai ir EEE valstybių valdžios institucijoms gali leisti per žodinį bylos nagrinėjimą užduoti klausimus. Žodinis bylos nagrinėjimas neturėtų būti viešas, siekiant užtikrinti, kad visi dalyviai galėtų nevaržomi išreikšti savo nuomonę. Todėl nagrinėjant bylą žodžiu atskleista informacija turėtų būti naudojama tik per teismines ir (arba) administracines procedūras, susijusias su EEE susitarimo 53 ir (arba) 54 straipsnių taikymu. Jeigu pagrįstai siekiama apsaugoti verslo paslaptis ir kitą konfidencialią informaciją, bylas nagrinėjantis pareigūnas turėtų galėti išklausyti asmenis uždarame posėdyje;

               (20)

               bylos šalys, siūlančios prisiimti įsipareigojimus pagal Susitarimo dėl Priežiūros institucijos ir Teismo 4 protokolo II skyriaus 9 straipsnį, taip pat šalys, dalyvaujančios pagal Susitarimo dėl Priežiūros institucijos ir Teismo 4 protokolo III skyriaus 10a straipsnį vykdomose procedūrose, per kurias siekiama sudaryti susitarimą kartelio bylose, turėtų galėti kreiptis į bylas nagrinėjantį pareigūną dėl klausimų, susijusių su veiksmingu naudojimusi savo procesinėmis teisėmis;

               (21)

               bylas nagrinėjantis pareigūnas turėtų pranešti apie tai, ar veiksmingas naudojimasis procesinėmis teisėmis užtikrintas visais konkurencijos bylos nagrinėjimo etapais. Be šios pareigos pranešti, bylas nagrinėjantis pareigūnas taip pat turėtų galėti pateikti pastabas dėl tolesnės bylos nagrinėjimo eigos bei objektyvumo ir taip padėti užtikrinti, kad konkurencijos bylos nagrinėjimas būtų baigtas remiantis išsamiu visų svarbių faktinių aplinkybių vertinimu;

               (22)

               2002 m. spalio 30 d. Sprendimas 177/02/COL ir 2008 m. gruodžio 17 d. Sprendimas 792/08/COL turėtų būti panaikinti,

         PRIĖMĖ ŠĮ SPRENDIMĄ:
   1   SKYRIUS

      BYLAS NAGRINĖJANČIO PAREIGŪNO VAIDMUO, SKYRIMAS IR PAREIGOS

   1 straipsnis
   Bylas nagrinėjantis pareigūnas
   1.   Nagrinėjant konkurencijos bylą dalyvauja vienas ar daugiau pareigūnų, kurių įgaliojimai ir pareigos nustatyti šiame sprendime.
   2.   Bylas nagrinėjantis pareigūnas užtikrina veiksmingą naudojimąsi procesinėmis teisėmis visais konkurencijos bylos nagrinėjimo Institucijoje siekiant įgyvendinti EEE susitarimo 53, 54 ir 57 straipsnius (toliau – konkurencijos byla) etapais.
   2 straipsnis
   Skyrimas į pareigas, atšaukimas iš pareigų ir pavadavimas
   1.   Bylas nagrinėjantį (-čius) pareigūną (-us) skiria Komisija. Apie skyrimą skelbiama Europos Sąjungos oficialiajame leidinyje ir jo EEE priede. Dėl bylas nagrinėjančio pareigūno įgaliojimų sustabdymo, atšaukimo iš pareigų ar perkėlimo į kitas pareigas Institucija priima motyvuotą sprendimą. Toks sprendimas skelbiamas Europos Sąjungos oficialiajame leidinyje ir jo EEE priede.
   2.   Bylas nagrinėjantis pareigūnas administraciniais tikslais priskiriamas prie Institucijos nario, specialiai atsakingo už konkurenciją (toliau – kompetentingasis Kolegijos narys).
   3.   Jeigu bylas nagrinėjantis pareigūnas negali eiti savo pareigų, jo pareigas eina kitas bylas nagrinėjantis pareigūnas. Jeigu savo pareigų negali eiti nė vienas bylas nagrinėjantis pareigūnas, kompetentingas Kolegijos narys, prireikus pasikonsultavęs su bylas nagrinėjančiu pareigūnu, bylas nagrinėjančio pareigūno pareigoms eiti paskiria kitą kompetentingą Institucijos pareigūną, kuris nedalyvauja nagrinėjant bylą.
   4.   Tikro ar galimo interesų konflikto atveju bylas nagrinėjantis pareigūnas nusišalina nuo bylos. Taikoma 3 dalis.
   3 straipsnis
   Veiklos metodas
   1.   Bylas nagrinėjantis pareigūnas nepriklausomai eina savo pareigas.
   2.   Eidamas savo pareigas, bylas nagrinėjantis pareigūnas atsižvelgia į tai, kad būtina veiksmingai taikyti konkurencijos taisykles, laikantis galiojančių EEE teisės aktų ir ELPA teismo bei Teisingumo Teismo nustatytų principų (2).
   3.   Eidamas savo pareigas, bylas nagrinėjantis pareigūnas gali susipažinti su visais konkurencijos bylos dokumentais.
   4.   Konkurencijos ir valstybės pagalbos direktorato direktorius informuoja bylas nagrinėjantį pareigūną apie procedūros eigą.
   5.   Bylas nagrinėjantis pareigūnas gali pateikti kompetentingam Kolegijos nariui pastabas dėl bet kokio klausimo, susijusio su bet kuria Institucijos konkurencijos byla.
   6.   Jeigu bylas nagrinėjantis pareigūnas pateikia kompetentingam Kolegijos nariui motyvuotas rekomendacijas arba priima šiame sprendime numatytus sprendimus, bylas nagrinėjantis pareigūnas pateikia jų kopiją Konkurencijos ir valstybės pagalbos direktorato direktoriui ir Institucijos Teisės ir einamųjų reikalų direktoratui.
   7.   Bet kokį klausimą dėl veiksmingo naudojimosi procesinėmis teisėmis susijusios šalys, kitos dalyvaujančios šalys, kaip apibrėžta Susitarimo dėl Priežiūros institucijos ir Teismo 4 protokolo V skyriaus 11 straipsnio b punkte (toliau – kitos dalyvaujančios šalys), skundo pateikėjai, kaip apibrėžta Susitarimo dėl Priežiūros institucijos ir Teismo 4 protokolo II skyriaus 7 straipsnio 2 dalyje (toliau – skundo pateikėjai), ir suinteresuotieji tretieji asmenys, kaip apibrėžta šio sprendimo 5 straipsnyje, dalyvaujantys nagrinėjant tokią bylą, pirmiausia iškelia Konkurencijos ir valstybės pagalbos direktoratui. Jeigu klausimas neišsprendžiamas, jis gali būti perduotas bylas nagrinėjančiam pareigūnui, kad šis jį nepriklausomai peržiūrėtų. Prašymai, susiję su priemone, kuriai yra nustatytas terminas, turi būti pateikiami laiku, per nustatytą pradinį terminą.
   2   SKYRIUS

      TYRIMAS

   4 straipsnis
   Procesinės teisės tyrimo etapu
   1.   Bylas nagrinėjantis pareigūnas užtikrina veiksmingą naudojimąsi procesinėmis teisėmis, kylančiomis Institucijai vykdant įgaliojimus atlikti tyrimus pagal Susitarimo dėl Priežiūros institucijos ir Teismo 4 protokolo II skyriaus V skirsnį ir vykstant bylos nagrinėjimui, kuriam pasibaigus gali būti skiriamos baudos pagal Susitarimo dėl Priežiūros institucijos ir Teismo 4 protokolo IV skyriaus 14 straipsnį.
   2.   Bylas nagrinėjantis pareigūnas, laikydamasis 3 straipsnio 7 dalies, visų pirma eina šias pareigas:

               a)

               įmonės arba jų asociacijos gali bylas nagrinėjančio pareigūno prašyti išnagrinėti prašymus suteikti advokatui teisę neatskleisti profesinės paslapties, kaip apibrėžta Teisingumo Teismo ir ELPA Teismo praktikoje, susijusios su dokumentu, kurio Institucija reikalauja, kad pagal Susitarimo dėl Priežiūros institucijos ir Teismo 4 protokolo II skyriaus 18, 20 arba 21 straipsniu jai suteiktus įgaliojimus galėtų atlikti patikrinimus remdamasi Susitarimo dėl Priežiūros institucijos ir Teismo 4 protokolo IV skyriaus 13 straipsniu arba taikyti tyrimo priemones vykstant bylos nagrinėjimui, kuriam pasibaigus gali skirti baudas pagal Susitarimo dėl Priežiūros institucijos ir Teismo 4 protokolo IV skyriaus 14 straipsnį, ir kuris Institucijai nebuvo pateiktas. Bylas nagrinėjantis pareigūnas gali peržiūrėti klausimą tik tuo atveju, jeigu tokį prašymą teikianti įmonė ar įmonių asociacija sutinka, kad bylas nagrinėjantis pareigūnas susipažintų su informacija, kurios atžvilgiu prašoma taikyti advokato teisę neatskleisti profesinės paslapties, ir susijusiais dokumentais, kurie, bylas nagrinėjančio pareigūno manymu, yra būtini peržiūrai atlikti. Neatskleisdamas galimo konfidencialaus informacijos turinio, bylas nagrinėjantis pareigūnas Konkurencijos ir valstybės pagalbos direktorato direktoriui ir atitinkamai įmonei ar įmonių asociacijai pateikia savo pirminę nuomonę ir gali imtis atitinkamų veiksmų, kad paskatintų priimti abipusiškai priimtiną sprendimą. Jeigu sprendimo priimti nepavyksta, bylas nagrinėjantis pareigūnas, neatskleisdamas galimo konfidencialaus dokumento turinio, gali parengti motyvuotą rekomendaciją kompetentingam Kolegijos nariui. Prašymą teikiančiai šaliai pateikiama tokios rekomendacijos kopija;

               b)

               jeigu prašymo pateikti informacijos pagal Susitarimo dėl Priežiūros institucijos ir Teismo 4 protokolo II skyriaus 18 straipsnio 2 dalį adresatas atsisako atsakyti į tokiame prašyme pateiktą klausimą, remdamasis teise neduoti parodymų prieš save, kaip apibrėžta Teisingumo Teismo ir ELPA teismo praktikoje, jis gali per tam tikrą laiką nuo prašymo gavimo kreiptis į bylas nagrinėjantį pareigūną. Atitinkamais atvejais, atsižvelgęs į poreikį vengti nepagrįstai užtęsti bylos nagrinėjimą, bylas nagrinėjantis pareigūnas gali pateikti motyvuotą rekomendaciją dėl galimybės naudotis teise neduoti parodymų prieš save suteikimo ir pranešti Konkurencijos ir valstybės pagalbos direktorato direktoriui apie padarytas išvadas, į kurias atsižvelgtina vėliau priimant sprendimą pagal Susitarimo dėl Priežiūros institucijos ir Teismo 4 protokolo II skyriaus 18 straipsnio 3 dalį. Motyvuotos rekomendacijos kopija pateikiama prašymo adresatui;

               c)

               jeigu sprendimo, kuriuo pagal Susitarimo dėl Priežiūros institucijos ir Teismo 4 protokolo II skyriaus 18 straipsnio 3 dalį prašoma pateikti informacijos, adresatas mano, kad atsakymo pateikimo terminas yra per trumpas, likus pakankamai laiko iki nustatyto pradinio termino pabaigos jis gali kreiptis į bylas nagrinėjantį pareigūną. Sprendimą, ar pratęsti terminą, bylas nagrinėjantis pareigūnas priima atsižvelgdamas į prašymo pateikti informacijos apimtį bei sudėtingumą ir tyrimo poreikius;

               d)

               įmonės ar jų asociacijos, kurioms Institucija pagal Susitarimo dėl Priežiūros institucijos ir Teismo 4 protokolo II skyriaus V skirsnį taiko tyrimo priemonę, turi teisę būti informuotos apie savo procesinį statusą, t. y. apie tai, ar jos yra tiriamos, ir, jei taip, koks yra tyrimo objektas ir tikslas. Jeigu tokia įmonė ar įmonių asociacija mano, Konkurencijos ir valstybės pagalbos direktoratas jai tinkamai nepranešė apie jos procesinį statusą, ji gali kreiptis į bylas nagrinėjantį pareigūną, kad šis išspręstų problemą. Bylas nagrinėjantis pareigūnas priima sprendimą, kuriuo Konkurencijos ir valstybės pagalbos direktoratas įpareigojamas informuoti įmonę ar įmonių asociaciją, kuri kreipėsi dėl savo procesinio statuso. Apie tokį sprendimą pranešama įmonei ar įmonių asociacijai, kuri dėl to kreipėsi.

         3   SKYRIUS

      PRAŠYMAI IŠKLAUSYTI

   5 straipsnis
   Suinteresuotieji tretieji asmenys
   1.   Asmenų, išskyrus nurodytuosius Susitarimo dėl Priežiūros institucijos ir Teismo 4 protokolo III skyriaus 5 bei 11 straipsniuose, ir trečiųjų asmenų, kaip apibrėžta Susitarimo dėl Priežiūros institucijos ir Teismo 4 protokolo V skyriaus 11 straipsnyje, prašymai išklausyti pateikiami pagal Susitarimo dėl Priežiūros institucijos ir Teismo 4 protokolo III skyriaus 13 straipsnio 1 dalį ir Susitarimo dėl Priežiūros institucijos ir Teismo 4 protokolo V skyriaus 16 straipsnį. Prašymai pateikiami raštu, juose paaiškinant pareiškėjo interesą dėl procedūros baigties.
   2.   Bylas nagrinėjantis pareigūnas, pasikonsultavęs su Konkurencijos ir valstybės pagalbos direktorato direktoriumi, sprendžia, ar išklausyti trečiuosius asmenis. Vertindamas, ar trečiasis asmuo įrodė, kad yra pakankamai suinteresuotas, bylas nagrinėjantis pareigūnas atsižvelgia į tai, ar ir kiek elgesys, kuris nagrinėjamas konkurencijos byloje, turi pakankamai įtakos pareiškėjui, arba į tai, ar pareiškėjas atitinka Susitarimo dėl Priežiūros institucijos ir Teismo 4 protokolo IV skyriaus 18 straipsnio 4 dalies reikalavimus.
   3.   Jeigu bylas nagrinėjantis pareigūnas mano, kad pareiškėjas neįrodė pakankamo intereso, kad būtų išklausytas, jis pareiškėjui raštu praneša apie tokio sprendimo priežastis. Nustatomas terminas, per kurį pareiškėjas gali raštu pareikšti savo nuomonę. Jeigu pareiškėjas savo nuomonę raštu pareiškia per bylas nagrinėjančio pareigūno nustatytą terminą ir dėl rašytinio pareiškimo vertinimo esmė nesikeičia, ši išvada konstatuojama motyvuotame sprendime, apie kurį pranešama pareiškėjui.
   4.   Pradėjus bylos nagrinėjimą pagal Susitarimo dėl Priežiūros institucijos ir Teismo 4 protokolo II skyriaus 11 straipsnio 6 dalį arba Susitarimo dėl Priežiūros institucijos ir Teismo 4 protokolo IV skyriaus 6 straipsnio 1 dalies c punktą, bylas nagrinėjantis pareigūnas praneša konkurencijos bylos šalims apie suinteresuotųjų trečiųjų asmenų, kuriuos ketinama išklausyti, tapatybę, nebent ją atskleidus būtų smarkiai pakenkta asmeniui ar įmonei.
   6 straipsnis
   Teisė į žodinį bylos nagrinėjimą; skundo pateikėjų ir trečiųjų asmenų dalyvavimas nagrinėjant bylą žodžiu
   1.   Šalims, kurioms Komisija skyrė prieštaravimo pareiškimą, ar kitoms dalyvaujančioms šalims paprašius, bylas nagrinėjantis pareigūnas surengia žodinį bylos nagrinėjimą, kad tos šalys galėtų išsamiau išdėstyti savo rašytinius pareiškimus.
   2.   Jei reikia, bylas nagrinėjantis pareigūnas, pasikonsultavęs su Konkurencijos ir valstybės pagalbos direktorato direktoriumi, gali nuspręsti suteikti skundo pateikėjams ir suinteresuotiesiems tretiesiems asmenims, kaip apibrėžta 5 straipsnyje, galimybę pareikšti savo nuomonę nagrinėjant bylą žodžiu, kai išklausomos šalys, kurioms pateiktas prieštaravimo pareiškimas, jeigu jos to paprašo savo rašytinėse pastabose. Bylas nagrinėjantis pareigūnas gali taip pat kviesti dalyvauti bylos nagrinėjime stebėtojo teisėmis trečiųjų šalių konkurencijos institucijų atstovus.
   4   SKYRIUS

      GALIMYBĖ SUSIPAŽINTI SU BYLA, KONFIDENCIALUMAS IR VERSLO PASLAPTYS

   7 straipsnis
   Galimybė susipažinti su byla ir galimybė susipažinti su dokumentais ir informacija
   1.   Jeigu teise susipažinti su byla pasinaudojusi šalis turi priežasčių manyti, kad Institucija turi dokumentų, kurie jai nebuvo atskleisti, ir kad šie dokumentai yra būtini, kad ji galėtų tinkamai pasinaudoti teise būti išklausyta, laikydamasi 3 straipsnio 7 dalies reikalavimų ji gali pateikti bylas nagrinėjančiam pareigūnui motyvuotą prašymą leisti susipažinti su šiais dokumentais.
   2.   Laikydamiesi 3 straipsnio 7 dalies reikalavimų, kitos dalyvaujančios šalys, skundo pateikėjai ir suinteresuotieji tretieji asmenys, kaip apibrėžta 5 straipsnyje, gali pateikti bylas nagrinėjančiam pareigūnui motyvuotą prašymą toliau nurodytomis aplinkybėmis:

               a)

               kitos dalyvaujančios šalys, kurios turi priežasčių manyti, kad joms nebuvo pranešta apie pranešančiosioms šalims skirtus prieštaravimus pagal Susitarimo dėl Priežiūros institucijos ir Teismo 4 protokolo V skyriaus 13 straipsnio 2 dalį;

               b)

               skundo pateikėjas, kuriam Komisija pranešė apie savo ketinimą atmesti skundą pagal Susitarimo dėl Priežiūros institucijos ir Teismo 4 protokolo III skyriaus 7 straipsnio 1 dalį ir kuris turi priežasčių manyti, kad Institucija turi dokumentų, kurie jam nebuvo atskleisti, ir kad tie dokumentai yra būtini, kad jis galėtų tinkamai pasinaudoti savo teisėmis pagal Susitarimo dėl Priežiūros institucijos ir Teismo 4 protokolo III skyriaus 8 straipsnio 1 dalį;

               c)

               skundo pateikėjas, manantis, kad negavo prieštaravimo pareiškimo nekonfidencialaus varianto kopijos pagal Susitarimo dėl Priežiūros institucijos ir Teismo 4 protokolo III skyriaus 6 straipsnio 1 dalį arba kad prieštaravimo pareiškimo nekonfidencialus variantas parengtas taip, kad jis negali veiksmingai pasinaudoti savo teisėmis, išskyrus atvejus, kai taikoma susitarimo procedūra;

               d)

               suinteresuotasis trečiasis asmuo, kaip apibrėžta šio sprendimo 5 straipsnyje, turintis priežasčių manyti, kad jam nebuvo pranešta apie procedūros pobūdį ir objektą pagal Susitarimo dėl Priežiūros institucijos ir Teismo 4 protokolo III skyriaus 13 straipsnio 1 dalį ir Susitarimo dėl Priežiūros institucijos ir Teismo 4 protokolo V skyriaus 16 straipsnio 1 dalį. Tas pats galioja skundo pateikėjui byloje, kuriai taikoma susitarimo procedūra, jeigu jis turi priežasčių manyti, kad jam nebuvo pranešta apie procedūros pobūdį ir objektą pagal Susitarimo dėl Priežiūros institucijos ir Teismo 4 protokolo III skyriaus 6 straipsnio 1 dalį.

         3.   Bylas nagrinėjantis pareigūnas priima motyvuotą sprendimą dėl jam pagal 1 arba 2 dalis skirto prašymo ir apie tą sprendimą praneša prašymą pateikusiam asmeniui bei visiems kitiems su procedūra susijusiems asmenims.
   8 straipsnis
   Verslo paslaptys ir kita konfidenciali informacija
   1.   Jeigu Institucija ketina atskleisti informaciją, kuri gali būti verslo paslaptis arba kita bet kurios įmonės ar asmens konfidenciali informacija, Konkurencijos ir valstybės pagalbos direktoratas raštu tokiai įmonei arba asmeniui praneša apie šį ketinimą ir jo priežastis. Nustatomas terminas, per kurį susijusi įmonė arba asmuo gali pateikti rašytines pastabas.
   2.   Jeigu susijusi įmonė arba asmuo prieštarauja informacijos atskleidimui, tokia įmonė arba asmuo gali kreiptis į bylas nagrinėjantį pareigūną. Jeigu bylas nagrinėjantis pareigūnas nusprendžia, kad informacija gali būti atskleista, nes ji nėra verslo paslaptis ar kita konfidenciali informacija, arba esama viršesnio intereso ją atskleisti, tokia išvada pateikiama motyvuotame sprendime, apie kurį pranešama susijusiai įmonei arba asmeniui. Sprendime nurodoma data, po kurios informacija bus atskleista. Ši data neturi būti ankstesnė nei 1 savaitė nuo pranešimo dienos.
   3.   Šio straipsnio 1 ir 2 dalys mutatis mutandis taikomos informacijos atskleidimui, ją paskelbiant Europos Sąjungos oficialiajame leidinyje ir jo EEE priede.
   4.   Kai reikia, siekdamas užtikrinti veiksmingo šalies naudojimosi teise į gynybą ir teisėtų konfidencialumo interesų pusiausvyrą, bylas nagrinėjantis pareigūnas gali nuspręsti, kad su bylos dalimis, kurios yra būtinos, kad šalis galėtų pasinaudoti savo teise į gynybą, šalis, prašanti susipažinti su byla, gali susipažinti iš dalies, o tokio susipažinimo sąlygas nustato bylas nagrinėjantis pareigūnas.
   5   SKYRIUS

      TERMINŲ PRATĘSIMAS

   9 straipsnis
   Prašymai pratęsti terminus
   1.   Jeigu prieštaravimo pareiškimo adresatas mano, kad jam nustatytas per trumpas terminas atsakymui į prieštaravimo pareiškimą pateikti, jis gali Konkurencijos ir valstybės pagalbos direktorato direktoriui skirtu motyvuotu prašymu prašyti pratęsti šį terminą. Toks prašymas turi būti pateiktas likus pakankamai laiko iki pradinio termino pabaigos nagrinėjant bylą pagal EEE susitarimo 53 ir 54 straipsnius ir likus bent 5 darbo dienoms iki pradinio termino pabaigos nagrinėjant bylą pagal EEE susitarimo 57 straipsnį. Jeigu toks prašymas nepatenkinamas arba prašymą teikiantis prieštaravimo pareiškimo adresatas nesutinka su tuo, kiek terminas pratęstas, nepasibaigus pradiniam terminui jis gali prašyti bylas nagrinėjančio pareigūno peržiūrėti klausimą. Išklausęs Konkurencijos ir valstybės pagalbos direktorato direktorių, bylas nagrinėjantis pareigūnas sprendžia, ar būtina terminą pratęsti, kad prieštaravimo pareiškimo adresatas galėtų veiksmingai pasinaudoti savo teise būti išklausytam, atsižvelgdamas į tai, kad būtina vengti nepagrįstai užtęsti bylos nagrinėjimą. Nagrinėdamas bylą pagal EEE susitarimo 53 ir 54 straipsnius bylas nagrinėjantis pareigūnas atsižvelgia, be kita ko, į tokias aplinkybes:

               a)

               bylos apimtį ir sudėtingumą;

               b)

               ar prašymą teikiančiam prieštaravimo pareiškimo adresatui anksčiau buvo suteikta galimybė susipažinti su informacija;

               c)

               visas kitas objektyvias kliūtis, su kuriomis pateikdamas pastabas gali susidurti prašymą teikiantis prieštaravimo pareiškimo adresatas.

         Atliekant vertinimą pagal pirmos pastraipos a punktą gali būti atsižvelgta į pažeidimų skaičių, įtariamą pažeidimo (-ų) trukmę, dokumentų apimtį bei skaičių ir ekspertų tyrimų apimtį bei sudėtingumą.
   2.   Jeigu kitos dalyvaujančios šalys, skundo pateikėjas arba suinteresuotasis trečiasis asmuo, kaip apibrėžta 5 straipsnyje, mano, kad jiems nustatytas per trumpas terminas nuomonei pareikšti, jie gali prašyti jį pratęsti likus pakankamai laiko iki pradinio termino pabaigos, Konkurencijos ir valstybės pagalbos direktorato direktoriui pateikdami motyvuotą prašymą. Jeigu toks prašymas nepatenkinamas arba kita dalyvaujanti šalis, skundo pateikėjas arba suinteresuotasis trečiasis asmuo su tokiu sprendimu nesutinka, jie gali bylas nagrinėjančio pareigūno prašyti peržiūrėti klausimą. Išklausęs Konkurencijos ir valstybės pagalbos direktorato direktorių, bylas nagrinėjantis pareigūnas sprendžia, ar pratęsti terminą.
   6   SKYRIUS

      ŽODINIS BYLOS NAGRINĖJIMAS

   10 straipsnis
   Organizavimas ir pareigybė
   1.   Bylas nagrinėjantis pareigūnas organizuoja ir vykdo EEE susitarimo 53, 54 bei 57 straipsnių įgyvendinimo nuostatose nustatytą bylos nagrinėjimą.
   2.   Žodinį bylos nagrinėjimą bylas nagrinėjantis pareigūnas vykdo visiškai nepriklausomai.
   3.   Bylas nagrinėjantis pareigūnas užtikrina, kad nagrinėjimas vyktų tinkamai, ir padeda užtikrinti nagrinėjimo ir bet kurio vėlesnio sprendimo objektyvumą.
   4.   Bylas nagrinėjantis pareigūnas užtikrina, kad nagrinėjant bylą žodžiu prieštaravimo pareiškimo adresatams, kitoms dalyvaujančioms šalims, taip pat skundo pateikėjams ir suinteresuotiesiems tretiesiems asmenims, kaip apibrėžta 5 straipsnyje, kuriems leista dalyvauti nagrinėjant bylą žodžiu, būtų suteikta pakankama galimybė išdėstyti savo nuomonę dėl pirminių Institucijos išvadų.
   11 straipsnis
   Pasirengimas žodiniam bylos nagrinėjimui
   1.   Bylas nagrinėjantis pareigūnas atsako už pasirengimą žodiniam nagrinėjimui ir dėl to imasi visų tinkamų priemonių. Kad užtikrintų tinkamą pasirengimą žodiniam bylos nagrinėjimui, bylas nagrinėjantis pareigūnas, pasikonsultavęs su Konkurencijos ir valstybės pagalbos direktorato direktoriumi, į nagrinėjimą pakviestiems asmenims iš anksto pateikia klausimų, dėl kurių jų prašoma pareikšti savo nuomonę, sąrašą. Bylas nagrinėjantis pareigūnas taip pat gali į nagrinėjimą pakviestiems asmenims nurodyti svarbiausias diskusijų sritis, visų pirma atsižvelgęs į faktines aplinkybes ir klausimus, kuriuos nori iškelti žodinio bylos nagrinėjimo paprašę prieštaravimo pareiškimo adresatai.
   2.   Tuo tikslu, pasikonsultavęs su Konkurencijos ir valstybės pagalbos direktorato direktoriumi, bylas nagrinėjantis pareigūnas gali surengti susitikimą su į nagrinėjimą pakviestais asmenimis ir prireikus – su atitinkamais Institucijos direktoratais, kad pats pasirengtų nagrinėjimui.
   3.   Bylas nagrinėjantis pareigūnas taip pat gali paprašyti į nagrinėjimą pakviestų asmenų iš anksto raštu išdėstyti numatomų pareiškimų esmę.
   4.   Bylas nagrinėjantis pareigūnas gali nustatyti terminą, per kurį visi į žodinį bylos nagrinėjimą pakviesti asmenys turi pateikti jų vardu dalyvausiančių asmenų sąrašą. Bylas nagrinėjantis pareigūnas visiems į žodinį bylos nagrinėjimą pakviestiems asmenims šį sąrašą pateikia likus pakankamai laiko iki nagrinėjimo dienos.
   12 straipsnis
   Terminai ir eiga
   1.   Pasikonsultavęs su Konkurencijos ir valstybės pagalbos direktorato direktoriumi, bylas nagrinėjantis pareigūnas nustato nagrinėjimo datą, trukmę ir vietą. Jeigu nagrinėjimą prašoma atidėti, bylas nagrinėjantis pareigūnas sprendžia, ar leisti tai padaryti.
   2.   Bylas nagrinėjantis pareigūnas sprendžia, ar per nagrinėjimą leisti pateikti naujus dokumentus ir kurie asmenys turėtų būti išklausyti šalies vardu.
   3.   Bylas nagrinėjantis pareigūnas gali šalims, kurioms yra skirtas prieštaravimo pareiškimas, kitoms dalyvaujančioms šalims, skundo pateikėjams, kitiems į nagrinėjimą pakviestiems asmenims, Institucijos direktoratams ir EEE valstybių institucijoms leisti per nagrinėjimą užduoti klausimus. Jeigu išimties tvarka į klausimą neįmanoma visiškai arba iš dalies atsakyti nagrinėjant bylą žodžiu, bylas nagrinėjantis pareigūnas gali leisti atsakymą per nustatytą terminą pateikti raštu. Toks rašytinis atsakymas išplatinamas visiems žodinio bylos nagrinėjimo dalyviams, nebent bylas nagrinėjantis pareigūnas nuspręstų kitaip, kad apsaugotų prieštaravimo pareiškimo adresato teisę į gynybą arba verslo paslaptis ar kitą konfidencialią bet kurio asmens informaciją.
   4.   Jeigu to reikia siekiant užtikrinti teisę būti išklausytam, bylas nagrinėjantis pareigūnas, pasikonsultavęs su Konkurencijos ir valstybės pagalbos generalinio direktorato direktoriumi, gali atitinkamoms šalims, kitoms dalyvaujančioms šalims, skundo pateikėjams arba suinteresuotiesiems tretiesiems asmenims, kaip apibrėžta 5 straipsnyje, suteikti galimybę po žodinio bylos nagrinėjimo pateikti papildomas rašytines pastabas. Bylas nagrinėjantis pareigūnas nustato terminą, iki kurio galima pateikti tokias pastabas. Į pastabas, gautas po to termino, Institucija neprivalo atsižvelgti.
   13 straipsnis
   Verslo paslapčių ir konfidencialumo apsauga nagrinėjant bylą žodžiu
   Kiekvienas asmuo paprastai išklausomas dalyvaujant visiems kitiems į žodinį bylos nagrinėjimą pakviestiems asmenims. Bylas nagrinėjantis pareigūnas taip pat gali nuspręsti išklausyti asmenis atskirai surengtame uždarame posėdyje, atsižvelgęs į jų teisėtą interesą apsaugoti savo verslo paslaptis ir kitą konfidencialią informaciją.
   7   SKYRIUS

      TARPINĖ ATASKAITA IR TEISĖ PATEIKTI PASTABAS

   14 straipsnis
   Tarpinė ataskaita ir pastabos
   1.   Bylas nagrinėjantis pareigūnas kompetentingam Kolegijos nariui pateikia tarpinę nagrinėjimo ataskaitą ir savo išvadas dėl veiksmingo naudojimosi procesinėmis teisėmis užtikrinimo. Tokios ataskaitos pastabos turi būti susijusios su procesiniais klausimais, įskaitant šią informaciją:

               a)

               dokumentų atskleidimą ir galimybę susipažinti su byla;

               b)

               atsakymo į prieštaravimo pareiškimą terminus;

               c)

               teisės būti išklausytam paisymą;

               d)

               tinkamą žodinio bylos nagrinėjimo eigą.

         Ataskaitos kopija pateikiama Konkurencijos ir valstybės pagalbos direktorato direktoriui ir Institucijos Teisės ir einamųjų reikalų direktoratui.
   2.   Be 1 dalyje nurodytos ataskaitos, bylas nagrinėjantis pareigūnas gali atskirai pateikti pastabas dėl tolesnio bylos nagrinėjimo eigos ir nešališkumo. Tai darydamas, bylas nagrinėjantis pareigūnas visų pirma siekia užtikrinti, kad rengiant Institucijos sprendimų projektus būtų tinkamai atsižvelgta į visas reikšmingas faktines aplinkybes, nesvarbu, ar jos yra palankios susijusioms šalims ar ne, įskaitant faktines aplinkybes, turinčias įtakos bet kurio pažeidimo sunkumui ir trukmei. Tokios pastabos, be kita ko, gali būti susijusios su poreikiu gauti papildomos informacijos, tam tikrų prieštaravimų panaikinimu, papildomų prieštaravimų pateikimu arba siūlymu taikyti papildomas tyrimo priemones pagal Susitarimo dėl Priežiūros institucijos ir Teismo 4 protokolo II skyriaus V skirsnį.
   Apie tokias pastabas informuojami Konkurencijos ir valstybės pagalbos direktorato direktorius ir Institucijos Teisės ir einamųjų reikalų direktoratas.
   8   SKYRIUS

      ĮSIPAREIGOJIMAI IR SUSITARIMAI

   15 straipsnis
   Įsipareigojimai ir susitarimai
   1.   Bylos šalys, siūlančios prisiimti įsipareigojimus, kad išsklaidytų Institucijos pirminiame vertinime pagal Susitarimo dėl Priežiūros institucijos ir Teismo 4 protokolo II skyriaus 9 straipsnį jų atžvilgiu išreikštas abejones, gali bet kuriuo 9 straipsnyje nustatytos procedūros etapu kreiptis į bylas nagrinėjantį pareigūną, kad būtų užtikrintas veiksmingas jų naudojimasis procesinėmis teisėmis.
   2.   Kartelio bylos šalys, pradėjusios diskusijas dėl susitarimo sudarymo pagal Susitarimo dėl Priežiūros institucijos ir Teismo 4 protokolo III skyriaus 10a straipsnį, gali bet kuriuo susitarimo procedūros etapu kreiptis į bylas nagrinėjantį pareigūną, kad būtų užtikrintas veiksmingas jų naudojimasis procesinėmis teisėmis.
   9   SKYRIUS

      GALUTINĖ ATASKAITA

   16 straipsnis
   Turinys ir perdavimas prieš priimant sprendimą
   1.   Bylas nagrinėjantis pareigūnas, remdamasis Patariamajam komitetui pateikiamu nagrinėjamoje byloje priimamo sprendimo projektu, bet kuriuo bylos nagrinėjimo etapu raštu parengia galutinę ataskaitą dėl veiksmingo naudojimosi procesinėmis teisėmis užtikrinimo, kaip nurodyta 14 straipsnio 1 dalyje. Ataskaitoje taip pat svarstoma, ar sprendimo projekte nagrinėjami tik tie prieštaravimai, dėl kurių šalims buvo suteikta galimybė pareikšti savo nuomonę.
   2.   Galutinė ataskaita pateikiama kompetentingam Kolegijos nariui, Konkurencijos ir valstybės pagalbos direktorato direktoriui ir Institucijos Teisės ir einamųjų reikalų direktoratui. Ji pateikiama kompetentingoms EEE ELPA valstybių institucijoms ir, laikantis nuostatų dėl bendradarbiavimo, įtvirtintų EEE susitarimo 23 protokole, – Europos Komisijai.
   17 straipsnis
   Pateikimas Institucijai ir paskelbimas
   1.   Galutinė bylas nagrinėjančio pareigūno ataskaita Institucijai pateikiama kartu su sprendimo projektu, siekiant užtikrinti, kad, priimdama sprendimą dėl atskiro atvejo, Institucija turėtų visą su procedūros eiga susijusią reikšmingą informaciją ir kad vykstant procedūrai buvo užtikrintas veiksmingas naudojimasis procesinėmis teisėmis.
   2.   Bylas nagrinėjantis pareigūnas, atsižvelgdamas į visus sprendimo projekto pakeitimus, gali pakeisti galutinę ataskaitą, kol Institucija nėra jo patvirtinusi.
   3.   Institucija galutinę bylas nagrinėjančio pareigūno ataskaitą ir sprendimą pateikia sprendimo adresatams. Galutinę bylas nagrinėjančio pareigūno ataskaitą ir sprendimą ji skelbia Europos Sąjungos oficialiajame leidinyje ir jo EEE priede, atsižvelgusi į teisėtą įmonių interesą apsaugoti savo verslo paslaptis.
   10   SKYRIUS

      BAIGIAMOSIOS NUOSTATOS

   18 straipsnis
   Panaikinimas ir pereinamojo laikotarpio nuostata
   1.   2002 m. spalio 30 d. sprendimas Nr. 177/02/COL ir 2008 m. gruodžio 17 d. sprendimas 792/08/COL panaikinami.
   2.   Procesiniai veiksmai, kurių jau imtasi pagal Sprendimą Nr. 177/02/COL ir (arba) 2008 m. gruodžio 17 d. sprendimą Nr. 792/08/COL, toliau galioja. Bylas nagrinėjantis pareigūnas gali atsisakyti pagal 4 straipsnį vykdyti įgaliojimus, susijusius su tyrimo priemonėmis, kurių imtasi prieš įsigaliojant šiam sprendimui.
   Jei bylą pagal Susitarimo dėl Priežiūros institucijos ir Teismo 4 protokolo II skyriaus 11 straipsnio 6 dalį arba pagal Susitarimo dėl Priežiūros institucijos ir Teismo 4 protokolo IV skyriaus 6 straipsnio 1 dalies c punktą pradėta nagrinėti prieš įsigaliojant šiam sprendimui, tarpinėje ataskaitoje pagal šio sprendimo 14 straipsnį ir galutinėje ataskaitoje pagal 16 straipsnį nenagrinėjamas tyrimo etapas, nebent bylas nagrinėjantis pareigūnas nuspręstų kitaip.
   19 straipsnis
   Įsigaliojimas
   Šis sprendimas yra autentiškas anglų kalba ir įsigalioja jo priėmimo dieną. Jis skelbiamas Europos Sąjungos oficialiajame leidinyje ir jo EEE priede.
   20 straipsnis
   ELPA valstybės informuojamos joms nusiunčiant šio sprendimo kopiją.
   21 straipsnis
   Europos Komisija informuojama jai nusiunčiant šio sprendimo kopiją.

      Priimta Briuselyje 2012 m. lapkričio 29 d.

            ELPA priežiūros institucijos vardu

         Oda Helen SLETNES

            Pirmininkė

         Sverrir Haukur GUNNLAUGSSON

            Kolegijos narys

      (1)  Žr., pavyzdžiui, 2012 m. balandžio 18 d. sprendimo Posten Norge As prieš ELPA priežiūros instituciją, E-15/10, dar nepaskelbtas, 85–92 punktus.

      (2)  EEE susitarimo 6 straipsnyje nustatyta, kad, „nepažeidžiant tolesnės teisminės praktikos plėtotės, įgyvendinant ir taikant šio Susitarimo nuostatas, jeigu jos yra iš esmės tolygios atitinkamoms Europos ekonominės bendrijos steigimo sutarties ir Europos anglių ir plieno bendrijos steigimo sutarties bei taikant šias dvi sutartis priimtų aktų normoms, jos yra aiškinamos remiantis atitinkamais Europos Bendrijų Teisingumo Teismo sprendimais, kurie buvo priimti prieš pasirašant šį susitarimą.“ Kalbant apie Teisingumo Teismo sprendimus, priimtus po EEE susitarimo pasirašymo, Institucijos ir Teismo susitarimo 3 straipsnio 2 dalyje nurodoma, kad ELPA priežiūros institucija ir ELPA teismas turi tinkamai laikytis tuose sprendimuose nustatytų principų.


title: 2004/754/EB: 2004 m. spalio 11 d. Tarybos sprendimas, patvirtinantis Komisijos, veikiančios Europos atominės energijos bendrijos vardu, Europos bendrijos bei Europos atominės energijos bendrijos ir Tadžikistano Respublikos laikinojo susitarimo dėl prekybos ir su ja susijusių klausimų sudarymą

text:
16.11.2004

               LT

               Europos Sąjungos oficialusis leidinys

               L 340/1

         TARYBOS SPRENDIMAS
   2004 m. spalio 11 d.
   patvirtinantis Komisijos, veikiančios Europos atominės energijos bendrijos vardu, Europos bendrijos bei Europos atominės energijos bendrijos ir Tadžikistano Respublikos laikinojo susitarimo dėl prekybos ir su ja susijusių klausimų sudarymą
   (2004/754/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 3 dalimi,
   atsižvelgdama į Komisijos pasiūlymą,
   kadangi:

         NUSPRENDĖ:
   1 straipsnis
   1.   Europos bendrijos bei Europos atominės energijos bendrijos ir Tadžikistano Respublikos laikinasis susitarimas dėl prekybos ir su ja susijusių klausimų, prie jo pridėti priedai ir protokolai bei vienašalės arba kartu su kita šalimi sudarytos Europos bendrijos deklaracijos yra patvirtinamos Europos bendrijos vardu.
   2.   Susitarimo tekstas, priedai ir protokolai pridedami prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Bendrijos vardu pasirašyti laikinąjį susitarimą.
   3 straipsnis
   Tarybos pirmininkas Bendrijos vardu nusiunčia susitarimo 37 straipsnyje numatytą pranešimą.

      Priimta Liuksemburge, 2004 m. spalio 11 d.

            Tarybos vardu

            Pirmininkas

         B. R. BOT

    ---documentbreak---

               16.11.2004

               LT

               Europos Sąjungos oficialusis leidinys

               L 340/2

         LAIKINASIS SUSITARIMAS
   tarp Europos bendrijos bei Europos atominės energijos bendrijos ir Tadžikistano Respublikos dėl prekybos ir su prekyba susijusių klausimų
   EUROPOS BENDRIJA ir EUROPOS ATOMINĖS ENERGIJOS BENDRIJA, toliau vadinamos BENDRIJA,
   ir TADŽIKISTANO RESPUBLIKA,
   KADANGI Partnerystės ir bendradarbiavimo susitarimas, nustatantis Europos Bendrijų bei jų valstybių narių ir Tadžikistano Respublikos partnerystę, buvo parafuotas 2003 m. gruodžio 16 d.
   KADANGI Partnerystės ir bendradarbiavimo susitarimo tikslas yra stiprinti ir plėtoti santykius, sukurtus anksčiau, visų pirma Europos ekonominės bendrijos bei Europos atominės energijos bendrijos ir Tarybų Socialistinių Respublikų Sąjungos susitarimo dėl prekybos ir prekybinio bei ekonominio bendradarbiavimo, pasirašyto 1989 m. gruodžio 18 d.
   KADANGI yra būtina užtikrinti spartų prekybinių santykių tarp Šalių vystymąsi.
   KADANGI siekiant šių tikslų yra būtina kuo skubiau įgyvendinti Partnerystės ir bendradarbiavimo susitarimo nuostatas dėl prekybos ir su ja susijusių klausimų, šiuo tikslu sudarant laikinąjį susitarimą.
   KADANGI, savo ruožtu, šios nuostatos turėtų pakeisti atitinkamas Prekybos ir prekybinio bei ekonominio bendradarbiavimo susitarimo nuostatas.
   KADANGI yra būtina užtikrinti, kad, artėjant Partnerystės ir bendradarbiavimo susitarimo įsigaliojimui ir Bendradarbiavimo tarybos įsteigimui, Jungtinis komitetas, įsteigtas pagal Prekybos ir prekybinio bei ekonominio bendradarbiavimo susitarimą, galėtų įgyvendinti galias, Partnerystės ir bendradarbiavimo susitarimo numatytas Bendradarbiavimo tarybai, nes tai yra būtina Laikinojo susitarimo įgyvendinimui,
   Por las Comunidades Europeas
   Za Evropská společenství
   For De Europæiske Fællesskaber
   Für die Europäischen Gemeinschaften
   Euroopa ühenduste nimel
   Για τις Ευρωπαϊκές Κοινότητες
   For the European Communities
   Pour les Communautés européennes
   Per le Comunità europee
   Eiropas Kopienu vārdā
   Europos Bendrijų vardu
   Az Európai Közösségek részéről
   Għall-Komunitajiet Ewropej
   Voor de Europese Gemeenschappen
   W imieniu Wspólnot Europejskich
   Pelas Comunidades Europeias
   Za Európske spoločenstvá
   Za Evropske skupnosti
   Euroopan yhteisöjen puolesta
   På europeiska gemenskapernas vägnar

   SUSITARĖ:
   I ANTRAŠINĖ DALIS
   BENDRIEJI PRINCIPAI

      (PBS Tadžikistanas: I antraštinė dalis)

   1 straipsnis
   (PBS Tadžikistanas: 2 straipsnis)
   Šalių vidaus ir užsienio politika grindžiama pagarba demokratijos principams ir pagrindinėms ir žmogaus teisėms, tame tarpe kaip jos yra apibrėžtos Visuotinėje žmogaus teisių deklaracijoje, Jungtinių Tautų chartijoje, Helsinkio baigiamajame akte ir Paryžiaus chartijoje dėl naujos Europos, taip pat rinkos ekonomikos principais, ir tai yra pagrindiniai šio Susitarimo elementai.
   2 straipsnis
   (PBS Tadžikistanas: 3 straipsnis)
   Šalys mano, kad naujos nepriklausomos valstybės, susikūrusios iširus Tarybų Socialistinių Respublikų Sąjungai, toliau vadinamos Nepriklausomomis Valstybėmis, siekdamos klestėjimo ir stabilumo ateityje, turėtų išsaugoti ir toliau vystyti tarpusavio bendradarbiavimą laikydamosi Helsinkio baigiamojo akto ir tarptautinės teisės principų, veikdamos geros kaimynystės dvasioje, ir dės visas pastangas šio proceso skatinimui.
   II ATRAŠTINĖ DALIS
   PREKYBA PREKĖMIS

      (PBS Tadžikistanas: III antraštinė dalis)

   3 straipsnis
   (PBS Tadžikistanas: 7 straipsnis)
   1.   Šalys suteikia viena kitai didžiausio palankumo valstybės statusą visose srityse, susijusiose su:

               —

               importo ir eksporto muitais ir rinkliavomis, įskaitant šių muitų ir rinkliavų surinkimo būdą,

               —

               nuostatomis dėl muitinės procedūrų atlikimo, tranzito, sandėliavimo ir perkrovimo,

               —

               mokesčiais bei kokiomis kitomis vidaus rinkliavomis, tiesiogiai ar netiesiogiai taikomomis importuojamoms prekėms,

               —

               mokėjimų būdais ir tokių mokėjimų pervedimais,

               —

               taisyklėmis, reglamentuojančiomis prekių pardavimą, pirkimą, gabenimą, platinimą ir panaudojimą vidaus rinkoje.

         2.   Šio straipsnio 1 dalies nuostatos netaikomos:

               a)

               lengvatoms, suteiktoms siekiant sukurti muitų sąjungą ar laisvos prekybos zoną, arba susijusioms su tokios sąjungos ar zonos sukūrimu;

               b)

               lengvatoms, suteiktoms tam tikroms šalims pagal PPO taisykles ir kitus tarptautinius susitarimus, sudarančius palankias sąlygas besivystančioms šalims;

               c)

               lengvatoms, suteiktoms pasienio šalims, siekiant palengvinti pasienio susisiekimą.

         3.   Pereinamuoju laikotarpiu, kuris pasibaigs po penkerių metų nuo Partnerystės ir bendradarbiavimo susitarimo įsigaliojimo, 1 dalies nuostatos netaikomos I priede apibrėžtoms lengvatoms, kurias Tadžikistano Respublika taiko kitoms valstybėms, atsiradusioms iširus TSRS.
   4 straipsnis
   (PBS Tadžikistanas: 8 straipsnis)
   1.   Šalys susitaria, kad laisvo tranzito principas yra esminė sąlyga šio Susitarimo tikslams pasiekti.
   Tuo tikslu kiekviena šalis užtikrina prekių, kurių kilmės arba paskirties yra kitos šalies muitų teritorijoje, nevaržomą tranzitą savo teritorija ar per ją.
   2.   Šalys viena kitos atžvilgiu taiko taisykles, nurodytas 1994 m. GATT V straipsnio 2, 3, 4 ir 5 dalyse.
   3.   Šiame straipsnyje pateiktos taisyklės nepažeidžia jokių kitų specialių taisyklių, dėl kurių Šalys yra susitarusios ir kuroms taikomos konkretiems sektoriams, visų pirma transporto sektoriui, ar produktams.
   5 straipsnis
   (PBS Tadžikistanas: 9 straipsnis)
   Nepažeidžiant teisių ir įsipareigojimų, kylančių iš Šalis saistančių tarptautinių konvencijų dėl laikinojo prekių įvežimo, kiekviena Šalis visose kitose ją saistančiose šios srities tarptautinėse konvencijose nustatytais atvejais ir tvarka ir laikydamasi savo teisės aktų atleidžia kitą šalį nuo importo muitų ir mokesčių už laikinai įvežamas prekes. Atsižvelgiama į aplinkybes, kuriomis atitinkama šalis prisiėmė įsipareigojimus, kylančius iš tokių konvencijų.
   6 straipsnis
   (PBS Tadžikistanas: 10 straipsnis)
   1.   Prekės, kurių kilmės šalis yra Tadžikistano Respublika, importuojamos į Bendriją netaikant jokių kiekybinių apribojimų ar lygiaverčių priemonių, nepažeidžiant šio Susitarimo 8, 11 ir 12 straipsnių nuostatų.
   2.   Prekės, kurių kilmės šalis yra Bendrija, importuojamos į Tadžikistaną netaikant jokių kiekybinių apribojimų ar lygiaverčių priemonių, nepažeidžiant šio Susitarimo 8, 11 ir 12 straipsnių nuostatų.
   7 straipsnis
   (PBS Tadžikistanas: 11 straipsnis)
   Šalys parduoda viena kitai prekes už rinkos kainą.
   8 straipsnis
   (PBS Tadžikistanas: 12 straipsnis)
   1.   Jeigu tam tikro produkto importas į vienos iš Šalių teritoriją išauga tokia apimtimi arba tokiomis sąlygomis, kurios daro žalą arba sukelia grėsmę, kad gali būti padaryta žala panašių ar tiesiogiai konkurencingų produktų vietos gamintojams, pagal aplinkybes Bendrija arba Tadžikistano Respublika, laikydamasi šių toliau nurodytų taisyklių ir sąlygų, gali imtis atitinkamų priemonių.
   2.   Prieš imdamasi priemonių arba kiek įmanoma greičiau, jei buvo pritaikyta 4 dalis, pagal aplinkybes Bendrija arba Tadžikistano Respublika pateikia 22 straipsnyje nurodytam Jungtiniam komitetui visą susijusią informaciją, kad galima būtų rasti abiems Šalims priimtiną sprendimą, kaip numatyta IV antraštinėje dalyje.
   3.   Jeigu po konsultacijų per 30 dienų nuo kreipimosi į Jungtinį komitetą Šalims nepavyksta susitarti dėl veiksmų, kurių turi būti imtasi situacijai ištaisyti, konsultacijų paprašiusi Šalis turi teisę apriboti atitinkamų produktų importą tokia apimtimi ir tokiam laikotarpiui, kokie yra būtini užkirsti kelią žalos atsiradimui ar žalos padarytiems nuostoliams atlyginti, arba įvesti kitas atitinkamas priemones.
   4.   Kritinėmis aplinkybėmis, kai dėl delsimo kyla pavojus patirti sunkiai atitaisomų nuostolių, Šalys gali imtis priemonių nepradėjusios konsultacijų, tačiau su sąlyga, kad konsultacijos bus pasiūlytos iš karto po priemonių įvedimo.
   5.   Pasirinkdamos priemones, kurios gali būti taikomos pagal šį straipsnį, Šalys pirmenybę teikia toms priemonėms, kurios mažiausiai kliudo siekti šio Susitarimo tikslų.
   6.   Jokia šio straipsnio nuostata nepažeidžia ir niekaip kitaip neapriboja nė vienos iš šalių teisės įvesti antidempingo ar kompensacines priemones pagal 1994 m. GATT VI straipsnį, Susitarimą dėl 1994 m. GATT VI straipsnio taikymo, Susitarimą dėl subsidijų ir kompensacinių priemonių ar atitinkamus vidaus teisės aktus.
   9 straipsnis
   (PBS Tadžikistanas: 13 straipsnis)
   Šalys įsipareigoja pagal aplinkybes tikslinti šio Susitarimo nuostatas dėl tarpusavio prekybos prekėmis, ypač atsižvelgdamos į padėtį, susidarysiančią ateityje, Tadžikistano Respublikai įstojus į PPO. Jungtinis komitetas kreipimesi į šalis gali suformuluoti rekomendacijas dėl patikslinimų, kurios, jei bus priimtos, šalių gali būti pradėtos taikyti tarpusavio susitarimu, laikantis atitinkamos jose galiojančios tvarkos.
   10 straipsnis
   (PBS Tadžikistanas: 14 straipsnis)
   Šis Susitarimas nesudaro kliūčių importo eksporto ar tranzito draudimams ar suvaržymams, jei tai yra pateisinama visuomenės dorovės, viešosios tvarkos, visuomenės saugumo, žmonių ir gyvūnų sveikatos ir gyvybės apsaugos ar augalų apsaugos, gamtinių išteklių apsaugos, meninės, istorinės ar archeologinės vertės turinčio nacionalinio turto apsaugos arba intelektinės, pramoninės ir komercinės nuosavybės apsaugos sumetimais, nei taisyklėms, susijusioms su auksu ir sidabru. Tačiau tokie draudimai ar suvaržymai neturi būti nei savavališkos diskriminacijos priemonė, nei paslėptas šalių tarpusavio prekybos suvaržymas.
   11 straipsnis
   (PBS Tadžikistanas: 15 straipsnis)
   Prekyba tekstilės gaminiais, išvardytais Kombinuotosios nomenklatūros 50–63 skyriuose, reglamentuojama atskiru dvišaliu susitarimu. Pasibaigus minėto susitarimo laikotarpiui, tekstilės gaminiai įtraukiami į šį Susitarimą.
   12 straipsnis
   (PBS Tadžikistanas: 16 straipsnis)
   Prekyba branduolinėmis medžiagomis vykdoma pagal Europos atominės energijos bendrijos steigimo sutarties nuostatas. Jei reikia, ši prekyba reglamentuojama specialaus tarp Euratomo ir Tadžikistano Respublikos sudaryto susitarimo nuostatomis.
   III ANTRAŠTINĖ DALIS
   MOKĖJIMAI, KONKURENCIJA IR KITOS EKONOMINĖS NUOSTATOS

      (PBS Tadžikistanas: IV antraštinė dalis)

   13 straipsnis
   (PBS Tadžikistanas: 38 straipsnio 1 dalis)
   Šalys įsipareigoja leisti atlikti laisvai konvertuojamąja valiuta visus mokėjimų balanso mokėjimus einamojoje sąskaitoje tarp Bendrijos ir Tadžikistano Respublikos rezidentų, susijusių su prekių, paslaugų ar asmenų judėjimu ir atliekamus pagal šio Susitarimo nuostatas.
   14 straipsnis
   (PBS Tadžikistanas: 40 straipsnio 4 dalis)
   Šalys susitaria išnagrinėti būdus, kaip suderintai taikyti savo atitinkamus konkurencijos įstatymus tais atvejais, kai tai turi įtakos jų tarpusavio prekybai.
   15 straipsnis
   (PBS Tadžikistanas: 39 straipsnio 1 dalis)
   Pagal šio straipsnio ir II priedo nuostatas Tadžikistano Respublika ir toliau gerina intelektinės, pramoninės ir komercinės nuosavybės teisių apsaugą, kad iki penktųjų šio Susitarimo galiojimo metų pabaigos užtikrintų tokį apsaugos lygį, kuris būtų panašus į Bendrijoje egzistuojantį lygį, įskaitant ir veiksmingas tokių teisių įgyvendinimo priemones.
   16 straipsnis
   (PBS Tadžikistanas: 42 straipsnis)

      Bendradarbiavimas prekybos prekėmis ir paslaugomis srityje

   Šalys bendradarbiauja siekdamos užtikrinti, kad Tadžikistano Respublikos tarptautinė prekyba vyktų pagal PPO taisykles. Tuo tikslu Bendrija teikia Tadžikistano Respublikai techninę pagalbą.
   Toks bendradarbiavimas visų pirma vyksta tam tikrose srityse, tiesiogiai susijusiose su prekybos supaprastinimu, ypač siekiant padėti Tadžikistano Respublikai suderinti savo įstatymus ir kitus teisės aktus su PPO taisyklėmis ir kuo greičiau įvykdyti įstojimo į šią organizaciją sąlygas. Šios sritims priskiriama:

               —

               prekybos politikos ir su prekyba susijusių klausimų, įskaitant mokėjimų ir tarpuskaitos mechanizmus, formulavimas,

               —

               atitinkamų teisės aktų rengimas.

         17 straipsnis
   (PBS Tadžikistanas: 45 straipsnis)

      Viešieji pirkimai

   Šalys bendradarbiauja plėtodamos sąlygas sudaryti prekių ir paslaugų įsigijimo sutartis remiantis atvirumo ir konkurencijos principais, visų pirma, skelbiant konkursus.
   18 straipsnis
   (PBS Tadžikistanas: 46 straipsnis)

      Bendradarbiavimas standartų ir atitikties įvertinimo srityje

   1.   Šalių tarpusavio bendradarbiavimas skatina orientavimąsi į tarptautiniu mastu nustatytus kriterijus, principus ir gaires, kuriomis vadovaujamasi metrologijos, standartų ir atitikties įvertinimo srityje, taip pat gerinant Tadžikistano produktų kokybę.
   2.   Šiuo tikslu Šalys stengiasi bendradarbiauti techninės pagalbos projektuose, kurie:

               —

               skatina tinkamą bendradarbiavimą su šiose srityse besispecializuojančiomis organizacijomis ir institucijomis,

               —

               skatina naudoti Bendrijos techninius reglamentus ir taikyti europinius atitikties įvertinimo standartus bei tvarką,

               —

               leidžia keistis patirtimi ir technine informacija kokybės valdymo srityje.

         19 straipsnis
   (PBS Tadžikistanas: 50 straipsnis)

      Žemės ūkis ir agropramoninis sektorius

   Bendradarbiavimo šioje srityje tikslas yra vykdyti žemės ūkio ir jo struktūrų reformą, modernizuoti, privatizuoti ir restruktūrizuoti Tadžikistano Respublikos žemės ūkį, gyvulininkystę bei agropramoninį ir paslaugų sektorius bei plėtoti vidaus ir užsienio rinkas Tadžikistano produktams aplinkos apsaugą užtikrinančiomis sąlygomis ir atsižvelgiant į būtinybę pagerinti maisto produktų tiekimo patikimumą ir plėtoti agropramoninį kompleksą bei žemės ūkio produktų perdirbimą ir platinimą. Šalys taip pat siekia laipsniškai suderinti Tadžikistano standartus su Bendrijos techniniais reglamentais dėl pramonės ir žemės ūkio gaminamų maisto produktų, įskaitant ir higienos bei fitosanitarijos standartus.
   20 straipsnis
   (PBS Tadžikistanas: 63 straipsnis)

      Muitai

   1.   Bendradarbiavimo tikslas yra užtikrinti, kad būtų laikomasi visų numatytų nuostatų dėl prekybos ir sąžiningos prekybos, ir pasiekti, kad Tadžikistano Respublikos muitų sistema būtų suderinta su Bendrijos muitų sistema.
   2.   Bendradarbiavimas, visų pirma, apima:

               —

               informacijos mainus,

               —

               darbo metodų tobulinimą,

               —

               kombinuotosios nomenklatūros ir vieno bendro administracinio dokumento įdiegimą,

               —

               gabenamų prekių patikrinimo ir formalumų supaprastinimą,

               —

               paramą diegiant modernias informacines muitinių sistemas,

               —

               seminarų ir mokymų organizavimą.

         Prireikus teikiama techninė pagalba.
   3.   Nepakenkiant kitam šiame Susitarime numatytam bendradarbiavimui, abipusė šalių administracinių institucijų pagalba tvarkant muitinių reikalus teikiama pagal protokolo, pridėto prie šio Susitarimo, nuostatas.
   21 straipsnis
   (PBS Tadžikistanas: 64 straipsnis)

      Bendradarbiavimas statistikos srityje

   Bendradarbiaujant šioje srityje siekiama išplėtoti veiksmingą statistikos sistemą, kuri teiktų patikimus statistinius duomenis, kurie yra būtini remiant ir kontroliuojant socialinės ir ekonominės reformos procesą ir kurie padeda Tadžikistano Respublikoje plėstis privačiam verslui.
   Šalys bendradarbiauja ypač šiose srityse:

               —

               Tadžikistano statistikos sistemos pritaikymo pagal tarptautinius metodus, standartus ir klasifikacijas,

               —

               statistinės informacijos mainų,

               —

               ekonominėms reformoms atlikti ir valdyti reikalingų statistinių makroekonominių ir mikroekonominių duomenų teikimo.

         Tuo tikslu Bendrija teikia Tadžikistano Respublikai techninę pagalbą.
   IV ANTRAŠTINĖ DALIS
   INSTITUCINĖS, BENDROSIOS IR BAIGIAMOSIOS NUOSTATOS

      (PBS Tadžikistanas: XI antraštinė dalis)

   22 straipsnis
   Jungtinis komitetas, įsteigtas pagal Europos ekonominės bendrijos bei Europos atominės energijos bendrijos ir Tarybų Socialistinių Respublikų Sąjungos susitarimą dėl prekybos ir prekybinio bei ekonominio bendradarbiavimo, pasirašytą 1989 m. gruodžio 18 d., vykdo jam šiame Susitarime numatytas pareigas iki Bendradarbiavimo tarybos, numatytos Partnerystės ir bendradarbiavimo susitarimo 77 straipsnyje, įsteigimo.
   23 straipsnis
   Šiame Susitarime numatytais atvejais Jungtinis komitetas, siekdamas Susitarime numatytų tikslų, gali teikti rekomendacijas.
   Jis pateiks savo rekomendacijas susitarimo tarp šalių forma.
   24 straipsnis
   (PBS Tadžikistanas: 81 straipsnis)
   Nagrinėdamas kokį nors klausimą pagal šį Susitarimą, susijusį su nuostata, kurioje daroma nuoroda į vieną iš PPO steigimo sutarčių straipsnių, Jungtinis komitetas kiek galima labiau atsižvelgia į to straipsnio aiškinimą, kurį paprastai pateikia PPO narės.
   25 straipsnis
   (PBS Tadžikistanas: 85 straipsnis)
   1.   Šio Susitarimo taikymo srityje kiekviena Šalis įsipareigoja užtikrinti, kad kitos šalies fiziniai ir juridiniai asmenys nebus diskriminuojami, palyginti su savaisiais piliečiais, suteikiant jiems galimybę kreiptis į kompetentingus Šalių teismus ir administracinius organus, ginant savo asmenines teises bei jų nuosavybės teises, įskaitant intelektinės, industrinės ir komercinės nuosavybės apsaugos teises.
   2.   Neviršydamos savo atitinkamų galių ir kompetencijos Šalys:

               —

               skatina patvirtinti arbitražo tvarką, kuria būtų sprendžiami ginčai, kylantys dėl Bendrijos ir Tadžikistano Respublikos ūkio subjektų sudarytų prekybos ir bendradarbiavimo sandorių,

               —

               susitaria, kad tuo atveju, kai ginčas pateikiamas spręsti arbitražui, kiekviena ginčo šalis gali, jei kitaip nenumatyta šalių pasirinktos arbitražo vietos taisyklėse, pasirinkti savo arbitrą nepriklausomai nuo jo pilietybės, ir kad pirmininkaujantis arbitras arba vienintelis arbitras gali būti trečiosios valstybės pilietis,

               —

               rekomenduoja savo ūkio subjektams tarpusavio susitarimu pasirinkti jų sutartims taikomą teisę,

               —

               skatina taikyti arbitražo taisykles, kurias parengė Jungtinių Tautų Tarptautinės prekybos teisės komisija (UNCITRAL), ir kreiptis į arbitražo centrą bet kurioje valstybėje, prisijungusioje prie Konvencijos dėl užsienio arbitražų sprendimų pripažinimo ir vykdymo, pasirašytos 1958 m. birželio 10 d. Niujorke.

         26 straipsnis
   (PBS Tadžikistanas: 86 straipsnis)
   Jokia šio Susitarimo nuostata neužkerta Šaliai kelio neviršijant savo atitinkamų galių ir kompetencijos imtis kokių nors priemonių:

               a)

               kurias ji laiko reikalingomis tam, kad būtų neleista atskleisti informacijos pakenkiant jos esminiams saugumo interesams;

               b)

               susijusių su ginklų, amunicijos ar karinių medžiagų gamyba ar prekyba, arba su gynybos tikslams būtinais tyrimais, diegimu ar produkcija, jeigu šios priemonės nepablogina produktų, neturinčių specialios karinės paskirties, konkurencijos sąlygų;

               c)

               kurias ji laiko labai svarbiomis savo saugumui kilus rimtiems vidaus neramumams, turintiems įtakos įstatymų ir tvarkos palaikymui, karo metu ar kilus rimtai tarptautinei įtampai, gręsiančiai karu, ar vykdant priimtus įsipareigojimus palaikyti taiką ir tarptautinį saugumą;

               d)

               kurias ji laiko būtinomis vykdant tarptautinius įsipareigojimus dvigubos paskirties pramoninių prekių ir technologijų kontrolės srityje.

         27 straipsnis
   (PBS Tadžikistanas: 87 straipsnis)
   1.   Šio Susitarimo taikymo srityse ir nepažeidžiant jokių jame pateiktų specialių nuostatų:

               —

               susitarimuose, kuriuos Tadžikistano Respublika taiko Bendrijai, negali būti jokios valstybių narių, jų piliečių ar įmonių diskriminacijos,

               —

               susitarimuose, kuriuos Bendrija taiko Tadžikistano Respublikai, negali būti jokios Tadžikistano Respublikos, jos piliečių ar įmonių diskriminacijos.

         2.   Šio straipsnio 1 dalies nuostatos nepažeidžia Šalių teisės taikyti atitinkamas jų finansinių teisės aktų nuostatas mokesčių mokėtojams, kurių padėtis dėl jų gyvenamosios vietos nėra vienoda.
   28 straipsnis
   (PBS Tadžikistanas: 88 straipsnis)
   1.   Kiekviena Šalis gali kreiptis į Jungtinį komitetą dėl bet kokio ginčo, susijusio su šio Susitarimo taikymu ar aiškinimu.
   2.   Jungtinis komitetas gali išspręsti ginčą pateikdamas rekomendaciją.
   3.   Jeigu ginčo neįmanoma išspręsti 2 dalyje nustatyta tvarka, bet kuri Šalis gali informuoti kitą apie taikintojo paskyrimą; tada kita Šalis per du mėnesius privalo paskirti antrąjį taikintoją. Taikant šią tvarką Bendrija ir valstybės narės laikomos viena ginčo šalimi.
   Jungtinis komitetas paskiria trečiąjį taikintoją.
   Taikintojų rekomendacijos priimamos balsų dauguma. Tokios rekomendacijos nėra privalomos Šalims.
   29 straipsnis
   (PBS Tadžikistanas: 89 straipsnis)
   Šalys susitaria tinkamais kanalais nedelsiant pradėti konsultacijas, kai to paprašo kuri nors šalis, kad aptartų kurį nors reikalą, susijusį su šio Susitarimo aiškinimu ar įgyvendinimu, ir kitus svarbius šalių tarpusavio santykių klausimus.
   Šio straipsnio nuostatos neturi jokios įtakos 8, 28 ir 33 straipsniams ir jų nepažeidžia.
   Jungtinis komitetas gali nustatyti ginčų nagrinėjimo tvarkos taisykles.
   30 straipsnis
   (PBS Tadžikistanas: 90 straipsnis)
   Pagal šį Susitarimą Tadžikistano Respublikai taikomos sąlygos jokiu atveju neturi būti palankesnės už tas, kurias valstybės narės taiko viena kitai.
   31 straipsnis
   (PBS Tadžikistanas: 92 straipsnis)
   Tuo atveju, kai klausimams, kuriems taikomas šis Susitarimas, taikoma Europos energetikos chartijos sutartis ir jos protokolai, pastaroji Sutartis ir protokolai nuo jų įsigaliojimo taikomi tokiems klausimams, tačiau tik tokiu mastu, kiek toks taikymas juose numatytas.
   32 straipsnis
   1.   Šis susitarimas galioja iki 2003 m. gruodžio 16 d. parafuoto Partnerystės ir bendradarbiavimo susitarimo įsigaliojimo.
   2.   Bet kuri Šalis gali denonsuoti šį Susitarimą, pranešusi apie tai kitai Šaliai. Šis Susitarimas baigiamas taikyti praėjus šešiems mėnesiams nuo tokio pranešimo dienos.
   33 straipsnis
   (PBS Tadžikistanas: 94 straipsnis)
   1.   Šalys imasi visų bendrųjų ar ypatingųjų priemonių savo įsipareigojimams pagal šį Susitarimą įvykdyti. Jos užtikrina, kad būtų pasiekti šiame Susitarime nustatyti tikslai.
   2.   Jeigu, kurios nors Šalies nuomone, kita Šalis neįvykdė įsipareigojimo pagal šį Susitarimą, ta pirmoji Šalis gali imtis atitinkamų priemonių. Prieš imdamasi tokių veiksmų, išskyrus ypatingos skubos atvejus, ji pateikia Jungtiniam komitetui visą svarbią informaciją, reikalingą padėčiai nuodugniai ištirti, kad būtų rastas Šalims priimtinas sprendimas.
   Pasirenkant tokias priemones, pirmenybė turėtų būti teikiama toms priemonėms, kurios mažiausiai kliudo veikti pagal šį Susitarimą. Apie minėtas priemones nedelsiant turi būti informuojamas Jungtinis komitetas, jei to pareikalauja kita Šalis.
   34 straipsnis
   (PBS Tadžikistanas: 95 straipsnis)
   I ir II priedai kartu su Protokolu dėl tarpusavio administracinės pagalbos muitinės veiklos srityje yra sudėtinė šio Susitarimo dalis.
   35 straipsnis
   (PBS Tadžikistanas: 97 straipsnis)
   Šis Susitarimas taikomas teritorijose, kuriose taikomos Europos bendrijos ir Europos atominės energijos bendrijos steigimo sutartys pagal tose Sutartyse nustatytas sąlygas, ir Tadžikistano Respublikos teritorijoje.
   36 straipsnis
   (PBS Tadžikistanas: 99 straipsnis)
   Šio Susitarimo originalas, kurio visi tekstai anglų, čekų, danų, estų, graikų, ispanų, italų, latvių, lenkų, lietuvių, olandų, portugalų, prancūzų, slovakų, slovėnų, suomių, švedų, vengrų, vokiečių ir tadžikų kalbomis yra autentiški, deponuojamas Europos Sąjungos Tarybos generaliniam sekretoriui.
   37 straipsnis
   Šalys šį Susitarimą patvirtins pagal savo procedūras.
   Šis Susitarimas įsigalioja pirmą antrojo mėnesio po tos dienos, kurią Šalys informavo Europos Sąjungos Tarybos generalinį sekretorių, kad pirmojoje pastraipoje minėtos procedūros atliktos, dieną.

      Šiam Susitarimui įsigaliojus, visuose Tadžikistano ir Bendrijos tarpusavio santykiuose šis Susitarimas pakeičia 1989 m. gruodžio 18 d. Briuselyje pasirašyto Europos ekonominės bendrijos bei Europos atominės energijos bendrijos ir Tarybų Socialistinių Respublikų Sąjungos susitarimo dėl prekybos ir prekybinio bei ekonominio bendradarbiavimo 2 straipsnį, 3 straipsnį, išskyrus jo ketvirtąją įtrauką, ir 4–16 straipsnius.

   PRIDEDAMŲ DOKUMENTŲ SĄRAŠAS

               I PRIEDAS

               Tadžikistano Respublikos Nepriklausomoms Valstybėms pagal 3 straipsnio 3 dalį (Tadžikistano PBS, 7 straipsnio 3 dalis) suteikiamų lengvatų kontrolinis sąrašas

               II PRIEDAS

               Konvencijos dėl intelektinės, pramoninės ir komercinės nuosavybės, nurodytos 15 straipsnyje (Tadžikistano PBS 39 straipsnio 1 dalis)

         Protokolas dėl tarpusavio administracinės pagalbos muitinės veiklos srityje
   BAIGIAMASIS AKTAS
   Įgalioti atstovai, atstovaujantys EUROPOS BENDRIJAI ir EUROPOS ATOMINĖS ENERGIJOS BENDRIJAI (toliau – Bendrija),
   ir
   įgalioti atstovai, atstovaujantys TADŽIKISTANO RESPUBLIKAI,
   susitikę 2004 m. spalio 11 d. Liuksemburge, kad pasirašytų Europos bendrijos bei Europos atominės energijos bendrijos ir Tadžikistano Respublikos laikinąjį susitarimą dėl prekybos ir su ja susijusių klausimų (toliau – Susitarimas), patvirtino šiuos tekstus:
   Laikinąjį susitarimą kartu su jo priedais ir šiuo Protokolu:
   Protokolas dėl tarpusavio administracinės pagalbos muitinės veiklos srityje.
   Bendrijos įgaliotieji atstovai ir Tadžikistano Respublikos įgaliotieji atstovai priėmė toliau išvardytų bendrų deklaracijų tekstus ir pridėjo juos prie šio Baigiamojo akto:

               Bendra deklaracija dėl asmens duomenų

               Bendra deklaracija dėl Susitarimo 9 straipsnio (Tadžikistano PBS: 13 straipsnis)

               Bendra deklaracija dėl Susitarimo 33 straipsnio (Tadžikistano PBS: 94 straipsnis)

         Bendrijos įgaliotieji atstovai ir Tadžikistano Respublikos įgaliotieji atstovai taip pat atsižvelgė į šį pasikeitimą laiškais, pridėtą prie šio Baigiamojo akto:
   Bendrijos ir Tadžikistano Respublikos pasikeitimas laiškais dėl bendrovių steigimo

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På europeiska gemenskapernas vägnar


title: 2004/701/EB, Euratomas:2004 m. spalio 11 d. Tarybos sprendimas, iš dalies keičiantis Tarybos darbo tvarkos taisykles

text:
20.10.2004

               LT

               Europos Sąjungos oficialusis leidinys

               L 319/15

      TARYBOS SPRENDIMAS

   2004 m. spalio 11 d.
   iš dalies keičiantis Tarybos darbo tvarkos taisykles
   (2004/701/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 207 straipsnio 3 dalies pirmąją pastraipą,
   atsižvelgdama į Europos atominės energijos bendrijos steigimo sutartį, ypač į jos 121 straipsnio 3 dalį,
   atsižvelgdama į Europos Sąjungos sutartį, ypač į jos 28 straipsnio 1 dalį ir 41 straipsnio 1 dalį,
   atsižvelgdama į Akto dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą sąlygų ir Sutarčių, kuriomis grindžiama Europos Sąjunga, pritaikomųjų pataisų 12 straipsnį (1),
   kadangi:

               (1)

               Aktu dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą sąlygų ir Sutarčių, kuriomis yra grindžiama Europos Sąjunga, pritaikomųjų pataisų buvo iš dalies pakeistos Europos bendrijos steigimo sutarties, Europos atominės energijos bendrijos steigimo sutarties ir Europos Sąjungos sutarties nuostatos dėl balsų paskirstymo Taryboje, minėtiems pakeitimams įsigaliojant nuo 2004 m. lapkričio 1 d.

               (2)

               Pagal Europos bendrijos steigimo sutarties 205 straipsnio 4 dalį, Europos atominės energijos bendrijos steigimo sutarties 118 straipsnio 4 dalį, Europos Sąjungos sutarties 23 straipsnio 2 dalies trečiąją pastraipą ir 34 straipsnio 3 dalį su pakeitimais, padarytais minėtu Stojimo aktu, kai Tarybai reikia spręsti kvalifikuota balsų dauguma, Tarybos narys gali reikalauti patvirtinimo, kad kvalifikuotą balsų daugumą sudarančios valstybės narės atstovauja ne mažiau kaip 62 % bendro Sąjungos gyventojų skaičiaus. Šioms nuostatoms taikyti būtina nustatyti išsamias taisykles.

               (3)

               Todėl, remiantis Europos Bendrijų statistikos tarnybos pateiktais duomenimis, kiekvienai valstybei narei vieneriems metams reikia nustatyti bendrą gyventojų skaičių ir numatyti, kad šis skaičius kasmet būtų atnaujinamas.

               (4)

               Jungtinių Tautų Europos ekonominės komisijos ir Europos Bendrijų statistikos tarnybos bendrai parengtos „Rekomendacijos dėl gyventojų ir būstų 2000 m. surašymo EEB regione“ IV.A punkte apibrėžiama bendro valstybės gyventojų skaičiaus sąvoka,

         NUSPRENDĖ:
   1 straipsnis
   2004 m. kovo 22 d. Tarybos darbo tvarkos taisyklės (2004/338/EB, Euratomas) (2) iš dalies keičiamos taip:

               1)

               11 straipsnis papildomas šia dalimi:
               „5.   Kai Tarybai reikia spręsti kvalifikuota balsų dauguma, ir, jei to reikalauja Tarybos narys, turi būti patvirtinama, kad kvalifikuotą balsų daugumą sudarančios valstybės narės atstovauja ne mažiau kaip 62 % bendro Sąjungos gyventojų skaičiaus, apskaičiuoto remiantis IIa priedo 1 straipsnyje pateiktais gyventojų skaičiais.“

               2)

               Po II priedo įterpiamas šis priedas:

                  „IIa priedas
                  IŠSAMIOS NUOSTATŲ DĖL BALSŲ PASKIRSTYMO TARYBOJE TAIKYMO TAISYKLĖS
                  1 straipsnis
                  Taikant Europos bendrijos steigimo sutarties 205 straipsnio 4 dalį, Europos atominės energijos bendrijos steigimo sutarties 118 straipsnio 4 dalį, Europos Sąjungos sutarties 23 straipsnio 2 dalies trečiąją pastraipą ir 34 straipsnio 3 dalį, kiekvienos valstybės narės bendras gyventojų skaičius laikotarpiui nuo 2004 m. lapkričio 1 d. iki 2005 m. gruodžio 31 d. yra toks:

                              Valstybė narė

                              Gyventojų skaičius
                              (× 1 000)

                              Vokietija

                              82 531,7

                              Prancūzija

                              61 684,7

                              Jungtinė Karalystė

                              59 651,5

                              Italija

                              57 888,2

                              Ispanija

                              42 345,3

                              Lenkija

                              38 190,6

                              Nyderlandai

                              16 258,0

                              Graikija

                              11 041,1

                              Portugalija

                              10 474,7

                              Belgija

                              10 396,4

                              Čekija

                              10 211,5

                              Vengrija

                              10 116,7

                              Švedija

                              8 975,7

                              Austrija

                              8 114,0

                              Danija

                              5 397,6

                              Slovakija

                              5 380,1

                              Suomija

                              5 219,7

                              Airija

                              4 027,5

                              Lietuva

                              3 445,9

                              Latvija

                              2 319,2

                              Slovėnija

                              1 996,4

                              Estija

                              1 350,6

                              Kipras

                              730,4

                              Liuksemburgas

                              451,6

                              Malta

                              399,9

                              Iš viso

                              458 599,0

                              Mažiausias skaičius (62 %)

                              284 331,4

                        2 straipsnis
                  1.   Kasmet iki rugsėjo 1 d. valstybės narės praneša Europos Bendrijų statistikos tarnybai duomenis apie savo bendrą gyventojų skaičių, buvusį einamųjų metų sausio 1 d.
                  2.   Nuo kiekvienų metų sausio 1 d. Taryba, remdamasi praėjusiųjų metų rugsėjo 30 d. Europos Bendrijų statistikos tarnybos turimais duomenimis, patikslina 1 straipsnyje nurodytus skaičius. Šis sprendimas skelbiamas Europos Sąjungos oficialiajame leidinyje.“

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2004 m. lapkričio 1 d.

      Priimta Liuksemburge, 2004 m. spalio 11 d.

            Tarybos vardu

            Pirmininkas

         B. R. BOT

      (1)  OL L 236, 2003 9 23, p. 33.

      (2)  OL L 106, 2004 4 15, p. 22.


title: 2012/670/ES: 2012 m. spalio 9 d. Tarybos sprendimas dėl Europos Sąjungos ir Mauricijaus Respublikos žuvininkystės sektoriaus partnerystės susitarimo pasirašymo Europos Sąjungos vardu

text:
30.10.2012

               LT

               Europos Sąjungos oficialusis leidinys

               L 300/34

         TARYBOS SPRENDIMAS
   2012 m. spalio 9 d.
   dėl Europos Sąjungos ir Mauricijaus Respublikos žuvininkystės sektoriaus partnerystės susitarimo pasirašymo Europos Sąjungos vardu
   (2012/670/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Sąjunga derėjosi su Mauricijaus Respublika dėl Žuvininkystės sektoriaus partnerystės susitarimo, pagal kurį ES laivams suteikiamos žvejybos galimybės vandenyse, į kuriuos Mauricijaus Respublika turi suverenias teises arba kurie priklauso jos jurisdikcijai;

               (2)

               po šių derybų 2012 m. vasario 23 d. buvo parafuotas Europos Sąjungos ir Mauricijaus Respublikos žuvininkystės sektoriaus partnerystės susitarimas (toliau – Žuvininkystės sektoriaus partnerystės susitarimas);

               (3)

               Europos ekonominės bendrijos ir Mauricijaus Vyriausybės susitarimas dėl žvejybos Mauricijaus vandenyse (1) turi būti pakeistas Žuvininkystės sektoriaus partnerystės susitarimu;

               (4)

               Žuvininkystės sektoriaus partnerystės susitarimas turėtų būti pasirašytas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Mauricijaus Respublikos žuvininkystės sektoriaus partnerystės susitarimą su sąlyga, kad jis bus sudarytas (2).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Žuvininkystės sektoriaus partnerystės susitarimą.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 9 d.

            Tarybos vardu

            Pirmininkas

         V. SHIARLY

      (1)  OL L 159, 1989 6 10, p. 2.

      (2)  Susitarimo tekstas bus paskelbtas kartu su sprendimu dėl jo sudarymo.


title: 2013/202/ES: 2012 m. liepos 23 d. Tarybos sprendimas dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Jordanijos Hašimitų Karalystės asociaciją, protokolo dėl Europos Sąjungos ir Jordanijos Hašimitų Karalystės bendrojo susitarimo, kuriuo nustatomi Jordanijos Hašimitų Karalystės dalyvavimo Sąjungos programose bendrieji principai, pasirašymo Sąjungos vardu ir laikino taikymo

text:
27.4.2013

               LT

               Europos Sąjungos oficialusis leidinys

               L 117/1

      TARYBOS SPRENDIMAS

   2012 m. liepos 23 d.
   dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Jordanijos Hašimitų Karalystės asociaciją, protokolo dėl Europos Sąjungos ir Jordanijos Hašimitų Karalystės bendrojo susitarimo, kuriuo nustatomi Jordanijos Hašimitų Karalystės dalyvavimo Sąjungos programose bendrieji principai, pasirašymo Sąjungos vardu ir laikino taikymo
   (2013/202/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 5 dalimi ir 218 straipsnio 8 dalies pirma pastraipa,
   atsižvelgdama į Europos Komisijos pasiūlymą,
   kadangi:

               (1)

               2007 m. birželio 18 d. Taryba įgaliojo Komisiją derėtis dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Jordanijos Hašimitų Karalystės asociaciją (1), protokolo dėl Europos Sąjungos ir Jordanijos Hašimitų Karalystės bendrojo susitarimo, kuriuo nustatomi Jordanijos Hašimitų Karalystės dalyvavimo Sąjungos programose bendrieji principai (toliau – Protokolas);

               (2)

               derybos buvo baigtos;

               (3)

               Protokolas turėtų būti pasirašytas Sąjungos vardu su sąlyga, kad jis bus sudarytas;

               (4)

               Protokolas turėtų būti laikinai taikomas pagal jo 10 straipsnį, kol bus baigtos jo sudarymo procedūros,

         PRIĖMĖ ŠĮ SPRENDIMĄ:
   1 straipsnis
   Sąjungos vardu leidžiama pasirašyti Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Jordanijos Hašimitų Karalystės asociaciją, protokolą dėl Europos Sąjungos ir Jordanijos Hašimitų Karalystės bendrojo susitarimo, kuriuo nustatomi Jordanijos Hašimitų Karalystės dalyvavimo Sąjungos programose bendrieji principai (toliau – Protokolas), su sąlyga, kad jis bus sudarytas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Protokolą.
   3 straipsnis
   Protokolas laikinai taikomas nuo jo pasirašymo dienos (2), kol bus baigtos jo sudarymo procedūros.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 23 d.

            Tarybos vardu

            Pirmininkė

         C. ASHTON

      (1)  OL L 129, 2002 5 15, p. 3.

      (2)  Datą, nuo kurios protokolas bus laikinai taikomas, Europos Sąjungos oficialiajame leidinyje paskelbs Tarybos generalinis sekretoriatas.

      Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Jordanijos Hašimitų Karalystės asociaciją,

         PROTOKOLAS

      dėl Europos Sąjungos ir Jordanijos Hašimitų Karalystės bendrojo susitarimo, kuriuo nustatomi Jordanijos Hašimitų Karalystės dalyvavimo Sąjungos programose bendrieji principai
      EUROPOS SĄJUNGA (toliau – Sąjunga)
      ir
      JORDANIJOS HAŠIMITŲ KARALYSTĖ (toliau – Jordanija)
      (toliau kartu – Šalys),
      KADANGI:

                  (1)

                  Jordanijos Hašimitų Karalystė sudarė Europos ir Viduržemio jūros regiono šalių susitarimą, steigiantį Europos Bendrijų bei jų valstybių narių ir Jordanijos Hašimitų Karalystės asociaciją (1) (toliau – Susitarimas), kuris įsigaliojo 2002 m. gegužės 1 d.;

                  (2)

                  2004 m. birželio 17–18 d. Briuselio Europos Vadovų Taryba pritarė Europos Komisijos pasiūlymams dėl Europos kaimynystės politikos (EKP) ir patvirtino 2004 m. birželio 14 d. Tarybos išvadas;

                  (3)

                  Taryba vėliau ne kartą priėmė išvadas, kuriose ši politika vertinama palankiai;

                  (4)

                  2007 m. kovo 5 d. Taryba pareiškė paramą 2006 m. gruodžio 4 d. Europos Komisijos komunikate pateiktam bendram ir visuotiniam požiūriui sudaryti galimybes Europos Kaimynystės Politikos šalims partnerėms dalyvauti Bendrijos agentūrų veikloje ir Bendrijos programose, atsižvelgiant į jų nuopelnus ir kai tai leidžia teisiniai pagrindai;

                  (5)

                  Jordanija išreiškė norą dalyvauti keliose Sąjungos programose;

                  (6)

                  su Jordanijos dalyvavimu kiekvienoje konkrečioje programoje susijusios konkrečios sąlygos, visų pirma finansinis įnašas, ataskaitų teikimo ir vertinimo procedūros, turėtų būti nustatytos Europos Komisijos ir Jordanijos kompetentingų institucijų susitarimo memorandume,

            SUSITARĖ:
      1 straipsnis
      Jordanijai leidžiama dalyvauti visose dabartinėse ir būsimose Sąjungos programose, atvirose Jordanijos Hašimitų Karalystei pagal atitinkamas šias programas patvirtinančias nuostatas.
      2 straipsnis
      Jordanija finansiškai prie Europos Sąjungos bendrojo biudžeto prisideda pagal konkrečias programas, kuriose ji dalyvauja.
      3 straipsnis
      Svarstant su Jordanija susijusius klausimus, Jordanijos atstovams leidžiama stebėtojų teisėmis dalyvauti valdymo komitetuose, atsakinguose už programų, prie kurių Jordanija prisideda finansiškai, stebėjimą.
      4 straipsnis
      Kiek tai įmanoma, dalyvių iš Jordanijos pateiktiems projektams ir iniciatyvoms taikomos tos pačios atitinkamoms programoms nustatytos sąlygos, taisyklės ir procedūros, kaip ir valstybėms narėms.
      5 straipsnis
      Su Jordanijos dalyvavimu kiekvienoje konkrečioje programoje susijusios konkrečios sąlygos, visų pirma mokėtinas finansinis įnašas, ataskaitų teikimo ir vertinimo procedūros, nustatomos Komisijos ir Jordanijos kompetentingų institucijų susitarimo memorandume, atsižvelgiant į atitinkamų programų kriterijus.
      Jeigu Jordanija kreipsis dėl Sąjungos išorės pagalbos dalyvauti konkrečioje Sąjungos programoje pagal 2006 m. spalio 24 d. Europos Parlamento ir Tarybos reglamento (EB) Nr. 1638/2006, išdėstančio bendrąsias nuostatas, kurios nustato Europos kaimynystės ir partnerystės priemonę (2), 3 straipsnį arba pagal bet kurį panašų reglamentą, kuriuo nustatoma Sąjungos išorės pagalba Jordanijai ir kuris gali būti priimtas ateityje, sąlygos, pagal kurias Jordanija gali naudotis Sąjungos išorės pagalba, nustatomos finansavimo susitarime, visų pirma atsižvelgiant į Reglamento (EB) Nr. 1638/2006 20 straipsnį.
      6 straipsnis
      Kiekviename pagal 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3) 5 straipsnį sudarytame susitarimo memorandume nustatoma, kad finansinę kontrolę arba auditą ar kitus patikrinimus, įskaitant administracinius tyrimus, vykdys Europos Komisija, Europos kovos su sukčiavimu tarnyba bei Audito Rūmai arba kad tokia kontrolė ir auditas bus vykdomi jiems vadovaujant.
      Parengiamos išsamios finansų kontrolės ir audito, administracinių priemonių, nuobaudų ir išieškojimo nuostatos, pagal kurias Europos Komisijai, Europos kovos su sukčiavimu tarnybai ir Audito Rūmams būtų suteikti įgaliojimai, atitinkantys jų įgaliojimus Sąjungoje įsikūrusių paramos gavėjų arba rangovų atžvilgiu.
      7 straipsnis
      Šis Protokolas taikomas Susitarimo galiojimo laikotarpiu.
      Šį Protokolą Šalys pasirašo ir patvirtina laikydamosi savo atitinkamų procedūrų.
      Kiekviena Šalis gali denonsuoti šį Protokolą, raštu apie tai pranešusi kitai Susitariančiajai Šaliai. Šis Protokolas baigia galioti praėjus šešiems mėnesiams nuo tokio pranešimo dienos.
      Šio Protokolo galiojimo nutraukimas bet kuriai iš Šalių jį denonsavus neturi jokios įtakos patikrinimams ir kontrolei, kurie atitinkamais atvejais atliekami pagal 5 ir 6 straipsniuose išdėstytas nuostatas.
      8 straipsnis
      Ne vėliau kaip per trejus metus nuo šio Protokolo įsigaliojimo ir paskui kas trejus metus abi Šalys, atsižvelgdamos į Jordanijos faktinio dalyvavimo Sąjungos programose patirtį, gali persvarstyti, kaip šis Protokolas yra įgyvendinamas.
      9 straipsnis
      Šis Protokolas taikomas teritorijoms, kuriose taikoma Sutartis dėl Europos Sąjungos veikimo, šioje Sutartyje nustatytomis sąlygomis, ir Jordanijos teritorijai.
      10 straipsnis
      Šis Protokolas įsigalioja pirmąją mėnesio dieną po to, kai Šalys diplomatiniais kanalais viena kitai praneša apie jo įsigaliojimui būtinų procedūrų užbaigimą.
      Kol Protokolas įsigalios, Šalys susitaria laikinai taikyti šį Protokolą nuo jo pasirašymo dienos.
      11 straipsnis
      Šis Protokolas yra neatskiriama Susitarimo dalis.
      12 straipsnis
      Šis Protokolas parengtas dviem egzemplioriais airių, anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir arabų kalbomis; visi tekstai yra autentiški.

         Съставено в Брюксел на деветнадесети декември две хиляди и дванадесета година.
         Hecho en Bruselas, el diecinueve de diciembre de dos mil doce.
         V Bruselu dne devatenáctého prosince dva tisíce dvanáct.
         Udfærdiget i Bruxelles den nittende december to tusind og tolv.
         Geschehen zu Brüssel am neunzehnten Dezember zweitausendzwölf.
         Kahe tuhande kaheteistkümnenda aasta detsembrikuu üheksateistkümnendal päeval Brüsselis.
         Έγινε στις Βρυξέλλες, στις δεκαεννέα Δεκεμβρίου δύο χιλιάδες δώδεκα.
         Done at Brussels on the nineteenth day of December in the year two thousand and twelve.
         Fait à Bruxelles, le dix-neuf décembre deux mille douze.
         Fatto a Bruxelles, addì diciannove dicembre duemiladodici.
         Briselē, divi tūkstoši divpadsmitā gada deviņpadsmitajā decembrī.
         Priimta du tūkstančiai dvyliktų metų gruodžio devynioliktą dieną Briuselyje.
         Kelt Brüsszelben, a kétezer-tizenkettedik év december havának tizenkilencedik napján.
         Magħmul fi Brussell, fid-dsatax-il jum ta’ Diċembru tas-sena elfejn u tnax.
         Gedaan te Brussel, de negentiende december tweeduizend twaalf.
         Sporządzono w Brukseli dnia dziewiętnastego grudnia roku dwa tysiące dwunastego.
         Feito em Bruxelas, em dezanove de dezembro de dois mil e doze.
         Întocmit la Bruxelles la nouăsprezece decembrie două mii doisprezece.
         V Bruseli devätnásteho decembra dvetisícdvanásť.
         V Bruslju, dne devetnajstega decembra leta dva tisoč dvanajst.
         Tehty Brysselissä yhdeksäntenätoista päivänä joulukuuta vuonna kaksituhattakaksitoista.
         Som skedde i Bryssel den nittonde december tjugohundratolv.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Хашемитското кралство Йордания
            Por el Reino Hachemita de Jordania
            Za Jordánské hášimovské království
            For Det Hashemitiske Kongerige Jordan
            Für das Haschemitische Königreich Jordanien
            Jordaania Hašimiidi Kuningriigi nimel
            Για το Χασεμιτικό Βασίλειο της Ιορδανίας
            For the Hashemite Kingdom of Jordan
            Pour le Royaume hachémite de Jordanie
            Per il Regno hascemita di Giordania
            Jordānijas Hāšimītu Karalistes vārdā –
            Jordanijos Hašimitų Karalystės vardu
            A Jordán Hásimita Királyság részéről
            Għar-Renju Ħaxemita tal-Ġordan
            Voor het Hasjemitisch Koninkrijk Jordanië
            W imieniu Jordańskiego Królestwa Haszymidzkiego
            Pelo Reino Hachemita da Jordânia
            Pentru Regatul Hașemit al Iordaniei
            Za Jordánske hášimovské kráľovstvo
            Za Hašemitsko kraljevino Jordanijo
            Jordanian hašemiittisen kuningaskunnan puolesta
            För Hashemitiska konungariket Jordanien

         (1)  OL L 129, 2002 5 15, p. 3.

         (2)  OL L 310, 2006 11 9, p. 1.

         (3)  OL L 248, 2002 9 16, p. 1.